Sebuah Novel Remaja

   REJAB  F.I.

JABATAN KEMAJUAN ISLAM MALAYSIA
(JAKIM)
Putrajaya
2007

Panduan untuk anak-anak bangsaku:

Hayatilah Sabda Rasulullah SAW
yang bermaksud:

“Apabila salah seorang daripada kamu
mengerjakan amal-amal yang membuktikan

keislamannya dengan sebaik-baiknya
(serta dengan ikhlas) maka tiap-tiap kebajikan

yang dikerjakannya akan ditulis baginya sepuluh
kebajikan yang menyamai sehingga

tujuh ratus kali ganda dan
tiap-tiap satu kejahatan yang dilakukannya

akan ditulis baginya (satu kejahatan)
yang menyamainya.”

(Riwayat Al-Bukhari)

Kandungan

Insan yang Kamil
Ketidakpercayaan
Keusangan dan Kekosongan
Sayang, Keluarganya Jua Kekosongan
Belaian Pengharapan
Malam Mengesot ke Penghujungnya
Miskin dalam Kemewahan
Membendung Hasrat
Menunaikan Kewajipan
Kepentingan Hidup Di Dunia
dan Di Akhirat
Akhirnya Terguling Juga
Terlantar Jua Di Persimpangan
Tuhan Beserta Orang yang Sabar
Kecintaan terhadap Anak
Keinsafan
Matahari Petang Keperang-perangan
Warnanya
Allah Maha Berkuasa
Fajar Di Ufuk Timur
Pasrah

1
9

15
23
33
39
49
55
61
71

77
85
93

103
111
121

131
143
151

Insan yang Kamil

S             EKOLAH Menengah Seri Sentosa seperti
biasa, seperti hari-hari yang lain, begitu

tenteram dan sunyi ketika para penuntut berada
dalam kelas masing-masing. Pagi itu matahari
memancar indah di dada langit, mencurahkan
sinarnya ke seluruh kawasan sekolah itu.
 Tiga buah bangunan dua tingkat bercat putih,
kelihatan begitu berseri disinari matahari. Pokok-
pokok bunga yang menghiasi sekolah tersebut
subur menghijau, melambai-lambai daunnya
dijamah angin pagi.
 Seluruh kawasan sekolah itu begitu
bersih.  Tidak terdapat sehelai kertas pun yang
bertaburan di sana-sini.  Beberapa orang tukang
sapu kelihatan tekun sekali membersih di sekitar

1

bangunan-bangunan itu.
 Beberapa orang tukang kebun pula sibuk
menyiram pokok-pokok bunga. Terdapat pelbagai
jenis pokok bunga yang dijaga sebaik-baiknya.
Pokok-pokok perhiasan diandam rapi sepanjang
bangunan-bangunan itu. Pokok-pokok puding yang
pelbagai jenis warnanya, dilengkungi batu-bata
bercat putih. Kelihatan begitu kemas dan cantik.
 Keadaan kawasan sekolah begitu bersih
dan teratur rapi memang menyenangkan hati.
Sesuai sekali sebagai tempat belajar dan menyemai
pendidikan.
 Guru-gurunya begitu berdedikasi,
menyebabkan pembelajaran di sekolah itu
mencapai tahap yang tinggi.  Para pelajarnya
pula begitu berdisiplin, walaupun terdapat
sebahagian kecil yang agak nakal, namun mereka
dapat dibendung.  Beberapa orang guru kerjaya
dan disiplin sekolah itu sedang berusaha
membendung perbuatan mereka.
 Ketika itu tidak terdapat para pelajar yang
berkeliaran di sana-sini.  Para pelajar yang
sedang mengikuti pelajaran Pendidikan Jasmani
di padang sekolah itu, kelihatan riang sekali
menggerakkan otot-otot mereka.  Mereka sedar
bahawa otak yang cergas itu berada pada badan
yang sihat.
 Di dalam kelas pula kedengaran suara

32

PasrahInsan yang Kamil

beberapa orang guru sedang mengajar mata
pelajaran masing-masing.  Tidak kurang pula
terdapat kelas-kelas yang senyap kerana para
pelajarnya sedang tekun menjawab soalan-
soalan latihan atau menyalin nota-nota yang
bertulis di papan hitam.
 Di antara suara-suara guru itu terdengar
suara Ustazah Hamidah yang lembut tetapi
jelas menyampaikan pengajarannya dalam kelas
Tingkatan III S1.  Tingkatan tersebut merupakan
kelas yang terbaik di antara sembilan buah kelas
tingkatan tiga di Sekolah Menengah Seri Sentosa.
 Suara Ustazah Hamidah kadang-kadang kuat
dan kadang-kadang perlahan kerana dibawa
angin pagi yang berhembus segar.  Di sekitar
kawasan sekolah itu terdapat kawasan sawah
padi yang luas terbentang.  Keadaan persekitaran
yang begitu damai dan nyaman menyebabkan
suasana pembelajaran di sekolah itu amat baik
dan menyenangkan.
 Pada hari itu, Ustazah Hamidah
menyampaikan pengajarannya tentang peranan
dan kewajipan ibu bapa terhadap anak-anak dan
keluarganya.  Beberapa baris ayat suci Al-Quran
surah At-Tahrim, ayat 6 bertulisan jawi ditulis di
papan hitam.
 Di bawah surah tersebut ditulis terjemahan-

32

PasrahInsan yang Kamil

nya dalam tulisan rumi : “Wahai orang yang
beriman! Peliharalah diri kamu dan keluarga
kamu dari neraka, yang bahan-bahan bakarnya;
manusia dan  batu (berhala); neraka itu dijaga
dan dikawal oleh malaikat-malaikat yang keras
kasar (layanannya). Mereka tidak menderhaka
kepada Allah dalam segala yang diperintahkan-
Nya kepada mereka, dan mereka pula tetap
melakukan segala yang diperintahkan.”
 “Pelajar semua, lihat dan dengarlah saya
membaca surah dan terjemahannya di papan
hitam kemudian hayatilah maksud surah
tersebut.  Surah daripada Allah yang sepatutnya
dihayati oleh semua manusia terutama golongan
ibu bapa,”  kata Ustazah Hamidah setelah selesai
menulis terjemahan surah tersebut.
 Lantas Ustazah Hamidah membaca surah
itu dengan lancar, diikuti terjemahannya sambil
menunjuk dengan sebatang kayu penunjuk di
papan hitam.
 “Ayat ini menunjukkan bahawa seseorang
wajib menjaga dirinya, anak-anak dan isterinya
daripada api neraka,”  tegasnya.   “Sebab itu ayah
wajib mendidik anak-anaknya tidak sahaja
dengan memberi ilmu pengetahuan umum tetapi
didikan Islam perlu diutamakan supaya tertunailah
kewajipannya terhadap Allah, seperti sembahyang,
puasa, zakat, berbudi mulia dan sebagainya,”

54

PasrahInsan yang Kamil

sambungnya lagi.  Dia menebarkan pandangan
ke seluruh pelajar dalam kelas itu.  Pelajar-pelajar
tersebut begitu tekun mengikuti pengajarannya,
termasuk Haryati.  Gadis berusia lima belas tahun
yang sebaya dengan rakan-rakan sekelasnya itu
begitu memberi perhatian terhadap maksud dan
huraian surah tersebut.
 Matanya yang hitam dipagari bulu mata yang
lembut dan lentik, memandang tepat ke arah
Ustazah Hamidah.
 Seorang Ustazah yang begitu tulus dan
ikhlas menyampaikan pengajarannya.  Dia
memakai baju kurung warna putih dan berpurdah.
Kelihatan begitu murni dan bersih.
 Surah yang dibaca tadi sungguh menyentuh
hatinya.  Dia merasai seolah-olah surah itu
ditujukan kepadanya, meskipun dia tahu Ustazah
Hamidah tidak bermaksud begitu.  Akan tetapi
ada sesuatu yang menyedarkannya.
 “Hidup tanpa beriman kepada Allah seperti
sebuah bahtera yang terumbang-ambing di
tengah lautan.  Bahtera itu akan dilambung
oleh ombak.  Berpusing-pusing ke sana ke mari
akhirnya tenggelam di tengah lautan,”   Ustazah
Hamidah menyambungkan lagi huraiannya.
 Sekali lagi Haryati merasai huraian itu

54

PasrahInsan yang Kamil

menyentuh diri dan keluarganya.  Apakah
keluarganya terutama ibu dan ayahnya selama
ini berada di dalam bahtera itu?  Dan apakah
suatu ketika nanti dia bersama ibu dan ayahnya
akan tenggelam di tengah-tengah lautan?
 Dia tahu bahawa lautan yang dimaksudkan
oleh Ustazah Hamidah itu adalah lautan hidup.
Lautan yang diharungi oleh semua manusia.
Lautan yang mengandungi segala pancaroba.
Akan tetapi ramai manusia tidak menyedarinya,
termasuk ibu dan ayahnya sendiri.  Oh!  Betapa
azabnya manusia apabila karam dalam lautan
hidup itu!  Begitu kesedaran yang menyentuh
hati dan perasaannya.
 “Kedamaian hidup seseorang itu terletak
pada hati,” sambung Ustazah Hamidah lagi.
“Jika hati seseorang itu kukuh keimanannya,
nescaya damailah hidupnya.  Timbullah rasa
tanggungjawab kepada seseorang.  Ibu bapa
akan bertanggungjawab kepada anak-anaknya.
Dia akan memberi sepenuh kasih sayang dan
membimbing anak-anaknya ke jalan yang benar.
Jika keimanan itu berpisah dari hatinya akan
rosaklah kehidupan seseorang itu. Demikianlah
ajaran Allah kepada makhluk-Nya,”  kata Ustazah
Hamidah sambil menyeluruhi para pelajarnya.
 Ya!  Memang benar, jika keimanan itu

76

PasrahInsan yang Kamil

terpisah dari hati akan rosaklah kehidupan seseorang,
tegas Haryati di dalam hatinya.  Apakah aku
mahu kehidupanku dan kehidupan ibu bapaku
rosak?  Tanya Haryati dalam hatinya.  Aku tak
mahu!  Aku tak mahu!  Bentak hatinya pula
sambil menggeleng-geleng kepala.
 Tiba-tiba Haryati tersedar dia mengeleng-
gelengkan kepala sendirian.  Dia menoleh ke
arah Natrah di sampingnya.   Natrah tersenyum.
Haryati tunduk sambil memicit-micit dahinya
yang licin ditumbuhi rambut-rambut kecil dan
lembut.  Dia kerisauan.
 “Sekianlah pelajaran kita hari ini. Mudah-
mudahan  anda  semua  diberkati   Allah.
Assalamualaikum!” Ustazah Hamidah mengakhiri
pengajarannya.
 Ketua kelas Tingkatan III S1 itu menyeru,
“Bangun!”  Semua pelajar bangun dan sama-
sama menjawab salam Ustazah Hamidah,
“Waalaikumsalam!”
 Ustazah Hamidah senyum dan mengangguk-
angguk. Dia melangkah keluar sambil membawa
ringkasan mengajarnya.
 Loceng akhir pelajaran hari itu berdering
pada setiap bangunan Sekolah Menengah Seri
Sentosa.  Para pelajar segera berkemas alatan
pelajaran masing-masing dan keluar berbaris
dari kelas masing-masing.  Tiada yang berebut-

76

PasrahInsan yang Kamil

rebutan.  Tiada yang berlari-larian.
 Mereka berjalan tenang menuju ke tempat
letak basikal bagi para pelajar yang menaiki
basikal ke sekolah itu.  Ramai pula yang berjalan
menuju ke pondok menunggu bas.  Di situ
beberapa buah bas sekolah sudah menunggu
untuk menghantar mereka pulang ke rumah
masing-masing.
 Tidak kurang juga para pelajar itu menaiki
kereta keluarga sendiri yang berduyun-duyun
menunggu di sepanjang jalan di hadapan sekolah
tersebut.  Pelajar-pelajar itu tentulah terdiri daripada
golongan yang berada.
 Meskipun begitu, semuanya mempunyai
tekad yang satu :  datang dan pulang dari sekolah
untuk mengaut ilmu dan pendidikan.  Di situlah
mereka diasuh dengan nilai-nilai murni supaya
menjadi insan yang kamil, dapat berbakti pula
kepada agama, bangsa dan tanah air.

8

Insan yang Kamil

Ketidakpercayaan

PONDOK menunggu bas di hadapan
Sekolah Menengah Seri Sentosa dipenuhi

para pelajar yang ingin menaiki bas pulang ke
rumah masing-masing.  Haryati duduk sendirian
pada sebuah bangku simen di bawah pokok
rendang tidak jauh dari pondok tersebut.
 Pokok perhiasan yang rendang, merimbun
dan menghijau daunnya, memang banyak
terdapat di hadapan dan di sekitar kawasan
sekolah itu.  Di bawah pokok itu disediakan
bangku-bangku simen untuk tempat para pelajar
berehat dan membaca buku-buku pelajaran.
 Kebanyakan pelajar di sekolah itu
menyedari keperluan masa:  masa itu emas.
Kerana itu, sambil menunggu bas ramai di

9

antara mereka membaca buku-buku pelajaran,
akhbar atau majalah.  Pagi-pagi lagi atau pada
waktu rehat mereka dapat membeli akhbar atau
majalah di kedai koperasi sekolah itu.
 Kedai Koperasi Sekolah mereka bukan saja
menjual peralatan pelajaran tetapi juga bahan-
bahan bacaan, pakaian sukan dan barang-barang
keperluan dapur.   Oleh sebab itu, ramai di antara
mereka yang membeli bahan-bahan tersebut di
kedai koperasi tersebut.
 Di samping membantu koperasi mereka,
koperasi itu juga berperanan mendidik ahli-
ahli koperasi dalam lapangan perniagaan dan
berkoperasi.  Sesuailah dengan cogan kata
koperasi itu :  “Ramai untuk Satu dan Satu untuk
Ramai”.  Boleh dikatakan sebahagian besar
pelajar-pelajar di sekolah itu menjadi ahlinya.
 Ketika Haryati sedang termenung di bawah
pokok yang rendang itu, seorang rakan sebayanya
berjalan menuju ke arahnya.
 “Eh!  Yati, kenapa kau tunggu di sini?”  tegur
rakannya.  Dia agak hairan melihat Haryati
duduk sendirian dan termenung di situ.
 “Aku nak naik bas hari ini, Natrah,”  jelas
Haryati, nadanya mengandungi kesalan dan
keharuan.
 “Ayah kau tak datang?” tanya Natrah
keraguan.

1110

PasrahKetidakpercayaan

 Haryati mengangkat pandangan ke arah
Natrah.  Gadis yang sebaya dengan dirinya itu
memakai skaf menutupi kepalanya.  Berwajah
bujur sirih dan berkulit hitam manis.  Orangnya
peramah dan jujur.  Kerana itulah dia menjadi
teman akrabnya.
 “Dia banyak kerja.  Tak dapat ambil aku hari
ini,”  jelasnya dengan suara yang perlahan.
 “Kalau begitu kita naik bas sama-sama.
O.K?”  tanya Natrah.
 Haryati tersenyum sambil mengangguk-
anggukkan kepalanya.
 Natrah melabuhkan punggungnya lalu
duduk di samping Haryati,  “Aku tengok kau
termenung aja, Yati.  Kenapa?  Katakanlah.
Kalau susah kita sama-sama rasai.  Kan begitu
hakikat seorang kawan?”  Pertanyaan dan
pengakuan itu diucapkan secara spontan oleh
Natrah.  Sambil itu dia menunduk dan menjamah
wajah Haryati dengan matanya yang bercahaya.
Bibirnya menguntum senyum.
 “Kau ikuti ajaran guru agama kita tadi?”
Haryati ingin menduga.
 “Ajaran Ustazah Hamidah tu?  Hm…!
Tentang tanggungjawab ibu bapa dan keimanan.
 Ada apa Yati?”   ternyata Natrah menghayati
ajaran itu.

1110

PasrahKetidakpercayaan

 Haryati melemparkan pandangan jauh ke
hadapan, “Aku percaya kalau ibu bapa benar-
benar bertanggungjawab terhadap anak-anaknya,
tentulah anak mereka akan hidup bahagia.  Bukan
begitu Natrah?”  dia ingin mendapat simpati
daripada rakannya.
 “Tentulah!”  tegas Natrah secara spontan.
“Rumahtangga aman, tenteram.  Macam hidup
kau tu.  Senang, rumah besar.  Ada kereta besar.
Tak macam aku ni,”  begitu penilaian Natrah
terhadap rakannya secara menyesali dirinya
pula.
 “Kau kata hidup aku tenteram?  Bahagia?
Dengan rumah dan kereta besar tu?”  Tanya
Haryati seperti menyindir dan penuh keraguan.
 Natrah agak terperanjat apabila menerima
pertanyaan bertalu-talu dan agak menyindir itu,
“Eh!  Hidup kau tak bahagia?  Tak tenteram?
Mustahil Yati, mustahil!”  dia menegaskan rasa
ketidakpercayaannya.
 Haryati menunduk.  Wajahnya sugul dan
terharu.  “Sesiapa pun tak akan percaya, termasuk
kau.  Tapi itulah yang aku alami sekarang!”
kata-kata itu amat perlahan, keluar satu-satu dari
rongga perasaan seorang gadis yang berleher
jinjang itu, penuh kesalan.
 Natrah seperti tidak percaya dan bertanya
kehairanan,  “Betul begitu?”

1312

PasrahKetidakpercayaan

 Haryati mengangguk-angguk secara jujur dan
ikhlas.
 Natrah agak ragu-ragu.  Mendiamkan diri
dan berfikir.  Kesempatan itu juga dia ingin
menenteramkan perasaan rakannya.
 “Kau masih ragu-ragu?”  tanya Haryati
apabila merasai keraguan Natrah.
 “Oh!  Tidak … tidak!”  Natrah cuba menafikan
keraguannya.
 “Natrah!  Aku dengar guru agama kita tu
mengajar di sebelah petang di surau dekat rumah
kau tu.  Boleh aku tumpang belajar sama?”  tanya
Haryati memahat keazamannya.
 “Benar Yati.  Ramai yang belajar di situ.  Aku
juga selalu pergi bersama emak aku.  Kalau kau
ingin belajar, apa salahnya,”  jelas Natrah dengan
bersungguh-sungguh dan gembira.
 “Petang ini aku datang ke rumah kau. Lepas
itu kita pergi sama-sama, boleh?”  Haryati
mengemukakan rancangan.
 Natrah amat riang dan tersenyum manis.  Dia
bangun, berdiri di hadapan Haryati.  Kedua-dua
belah tangannya memegang bahu Haryati.  Dia
menjamah mesra wajah rakannya, “Aku tunggu
kau di rumah. O.K?”
 Haryati senyum dan mengangguk-
angguk.

1312

PasrahKetidakpercayaan

 Ketika itu bas ke destinasi rumah mereka tiba
di pondok bas.
 “Ha!  Itu pun bas datang.  Mari Yati!”  ajak
Natrah sambil membimbit beg sekolahnya.
 Mereka berlari-lari ke arah bas.  Berbaris di
belakang rakan-rakan mereka.  Seorang demi
seorang menaikinya dan duduk di kerusi hadapan
sehingga memenuhi kerusi-kerusi di belakang.
Disiplin begitu telah disemai oleh guru-guru
sekolah mereka.
 Bertolaklah bas itu menuju ke destinasinya.

1514

PasrahKetidakpercayaan

Keusangan dan Kekosongan

B AS SEKOLAH yang melalui Jalan
Laksamana Bentan, dalam kawasan

perumahan Taman Anggerik Desa, berhenti
betul-betul di hadapan sebuah rumah banglo dua
tingkat bercat putih dan indah.  Di perkarangannya
terdapat berbagai-bagai jenis pokok bunga.  Ada
yang ditanam di dalam pasu dan ada yang
ditanam di atas tanah.  Semuanya dijaga rapi,
daunnya menghijau segar.
 Haryati melangkah turun dari bas itu menuju
ke arah pintu pagar rumahnya.  Dia membuka
selak melalui jajar besi dan menolak sebelah
pintu pagar itu lantas melangkah masuk.
Pintu pagar itu ditutup kembali dan diselak.

1514

PasrahKetidakpercayaan

Demikianlah terkurungnya hidup penghuni-
penghuni terkaya di daerah itu kerana khuatirkan
pencuri dan perompak.
 Taman Anggerik Desa, seperti juga taman-
taman perumahan yang lain di Pinggir bandar
K itu, penduduknya selalu berhati-hati kerana
rompakan dan kecurian sering berlaku.  Betapa
kekayaan dan kemewahan itu membelenggui hidup
mereka.
 Haryati berjalan ke arah rumahnya.  Dia
meninggalkan kasut dan meletakkan kasut itu
di atas rak kasut berhampiran pintu masuk.  Dia
melangkah ke ruang tamu.  Matanya menyeluruhi
setiap perabot dan perhiasan yang indah-indah di
situ.
 Seset kerusi bertilam empuk yang mahal
harganya terletak di tengah-tengah ruang.  Sebuah
rak barang-barang antik terletak di belakang
kerusi tersebut.  Terdapat pelbagai jenis barangan
antik di situ:  barang-barang tembaga yang
bercahaya dan bersinar, pasu-pasu bunga yang
berukiran, sebuah peti nyanyi berserombong
merah dan beberapa buah lampu zaman lampau.
Semuanya tersusun rapi dan menarik perhatian.
 Di sebelah rak barang-barang antik itu
terletak sebuah meja telefon.  Gagang telefon
antik yang diperbuat daripada tembaga terletak
di atasnya.

1716

PasrahKeusangan dan Kekosongan

 Di ruang hadapan terdapat sebuah televisyen
berukuran 50 inci dan sebuah plasma audio video
dilengkapi dengan sistem teater rumah. Televisyen
dan audio video itu sering bergema ketika kedua
ayah dan ibu Haryati berada di rumah.
 Di dinding tergantung lukisan-lukisan
abstrak yang mahal harganya, tentunya hasil
karya pelukis-pelukis terkenal tanah air seperti
Syed Ahmad Jamal, Hussein Anas dan Latiff
Mohidin.
 Di penjuru ruang tersebut terletak pasu-pasu
bunga yang berdaun hijau dan subur.  Ada di
antaranya pokok-pokok bunga tiruan.  Di tengah-
tengah ruang dinding tergantung potret keluarga
Haryati.  Kelihatan Haryati berdiri di tengah-
tengah antara Puan Habibah, ibunya dan Encik
Firdaus, ayahnya.  Potret itu berbingkai suasa.
 Lama benar Haryati merenungi gambar itu.
Wajah ayahnya yang tersenyum menggambarkan
keriangan dan kepuasan dalam hidupnya.  Wajah
ibunya pula agak serius, menggambarkan seorang
wanita yang berjiwa keras dan bermegah dengan
kehidupannya.
 Haryati menggeleng-gelengkan kepala dan
tunduk terharu.  Dia merasai segala-galanya
adalah kaku dan usang dalam hidupnya. Bukan
suatu keriangan dan kebahagiaan baginya.

1716

PasrahKeusangan dan Kekosongan

 Kebahagiaan seseorang bukannya terletak
pada barangan yang berharga.  Keriangan
dan kebahagiaannya berada pada kedua ibu dan
ayahnya.  Tapi, di mana ayah dan ibunya setiap
hari bila dia pulang dari sekolah?
 Itulah pertanyaan yang sering menghantui
jiwanya. Dia menggeleng-gelengkan kepala.
 “Eh!  Adik Yati dah pulang?  Mari kakak
tolong bawa beg sekolah tu,”  tiba-tiba muncul
Salbiah dari arah ruang dapur.  Orang gaji
rumahnya.
 “Terima kasih, kak.  Biar Yati bawa sendiri.
Beg ini bukan berat sangat.  Papa dan mama
belum pulang lagi, kak?”  tanya Haryati sambil
menjamah wajah Salbiah yang mesra dan amat
setia.
 “Belum dik. Mama Yati pergi Mesyuarat
Agung Persatuan Wanita.  Boleh jadi petang
baru selesai mesyuarat tu.  Papa uruskan
perniagaannya.  Nanti kakak siapkan nasi ya?”
Salbiah menjelaskan situasi yang sering berlaku
di rumah itu.
 “Baiklah kak,” ujar Haryati. Dia
melangkah naik tangga ke tingkat atas menuju
ke kamarnya.
 Di dalam kamar itu juga dia merasai
keusangan dan kekosongan meskipun tersedia

1918

PasrahKeusangan dan Kekosongan

segala keperluannya: katil bertilam empuk, almari
hias, almari pakaian, meja tulis dan sebuah peti
televisyen berukuran 14 inci untuk kegunaannya
sendiri.
 Mengapa dia merasai demikian?
 Sekali lagi dia menggeleng-gelengkan kepala
dan amat terharu.  Kemudian dia meletakkan beg
sekolah di atas meja tulis.  Lantas dia berjalan dan
berdiri di hadapan cermin.  Dia melihat seorang
anak gadis sedang meningkat umurnya, berusia
lima belas tahun.  Pertumbuhan tubuhnya pula
amat baik.  Badannya langsing, kulitnya putih
bersih.
 Wajahnya juga menarik, mempunyai hidung
yang mancung dan mata yang jernih.  Pipi dan
dahinya lembut dan licin.  Tiba-tiba dia merasai
dalam dirinya juga keusangan dan kekosongan.
Eh!  Mengapa menjadi-jadi sekali perasaan
keusangan dan kekosongan itu dirasainya hari
ini?
 Dia merebahkankan tubuhnya ke katil.
Matanya memandang tepat ke lelangit rumahnya.
Dia melihat di lelangit itu wajah gurunya sedang
berbicara tentang tanggungjawab ibu bapa terhadap
anak-anaknya… Oh!  Dia melihat keusangan dan
kekosongan pula di lelangit itu.  Tiba-tiba sejurai
air mata mengalir menuruni pipinya.  Perasaannya

1918

PasrahKeusangan dan Kekosongan

ter tekan.   Dia   mengal ihkan  tubuhnya,
menyembamkan mukanya ke bantal.  Dia menangis
teresak-esak.
 Sehingga sekian lama pula Haryati
terusmenangis melahirkan rasa keusangan dan
kekosongannya.
 “Adik Yati, marilah makan!  Kakak dah
siapkan nasi ni,”  suara Salbiah bergema dari
tingkat bawah memanggilnya.
 Dia cepat-cepat mengesat air mata.  “Nanti
kejap kak.  Yati akan turun,”  jawabnya sambil
bangun untuk menukar pakaian.
 Selesai tukar pakaian, dia turun menuju ke
ruang dapur.  Di muka ruang dapur itu sekali lagi
Haryati menyeluruhi sekitarnya.  Dia   melihat
seset kerusi makan yang antik terletak di tengah-
tengahnya.  Almari kabinet terletak di tepi
dinding.  Sebuah peti sejuk dan dapur elektrik
terletak di sebelahnya.
 Nasi dan beberapa jenis lauk yang sedap
terhidang di atas meja.  Dia merenungi makanan
itu.  Kemudian dia melihat satu demi satu kerusi
yang kosong di sampingnya.  Tiba-tiba seleranya
menjadi hambar.
 Salbiah agak hairan melihat keadaan Haryati.
Ada sesuatu yang menyentuh perasaannya, fikir
Salbiah.

2120

PasrahKeusangan dan Kekosongan

 Namun dia berusaha pula untuk
menenangkan perasaan adik angkatnya itu,
“Jemputlah  makan, dik.  Hari ini kakak masak
gulai kegemaran adik tu.  Tengok, gulai lemak
ikan semilang, kerabu perut.  Adik suka kerabu
perut tu kan?”  pujuknya.
 Haryati mengangguk-angguk.  Dia duduk
dan membersihkan tangannya dalam bekas
bersih tangan.  Dia cuba menjamah makanan itu.
Dia menyeduk kerabu perut ke pinggannya.  Nasi
dan kerabu perut itu disuap dan dikunyah
perlahan-lahan.  Ketika itu juga matanya
menjamah kerusi-kerusi kosong di hadapannya.
Perasaan hambar membelai pula hatinya.
 Namun dia berusaha menyuap beberapa
suap lagi, akan tetapi tekaknya tidak mahu
menerima.  Lantas dia membersihkan tangannya.
 “Eh!  Kenapa adik makan sikit sangat?
Tak sedap masakan kakak tu agaknya?”  tanya
Salbiah, hairan.  Terbayang kebimbangan di
wajahnya.  Apakah masakannya tidak sedap atau
ada sesuatu kejadian dihadapi oleh gadis
kesayangannya itu.
 “Masakan kakak sedap, tapi Yati terasa letih
hari ini kak.  Nanti bila badan Yati segar, Yati
makan pula ya, kak?”  jawabnya beralasan.  Dia
ingin mengubat kekecewaan Salbiah.

2120

PasrahKeusangan dan Kekosongan

 Salbiah senyum dan mengangguk-angguk.
 “Maafkan Yati ya, kak!”  Haryati
mendongak ke arah Salbiah, memohon maaf.
Dia khuatir hal tersebut menyinggung perasaan
kakak angkatnya.
 “Tak mengapa.  Kakak  maafkan,”  kata
Salbiah dengan ikhlas.
 “Yati nak berehat dulu, kak,”  beritahunya dan
terus melangkah keluar.
 Salbiah menuruti Haryati dengan
pandangannya.  Boleh jadi ada sesuatu hal yang
ditanggung oleh Yati, fikirnya.  Dia amat
bersimpati terhadap adik angkatnya apabila
melihat perangainya telah berubah.
 Haryati masuk ke kamarnya lalu
berbaring, merehatkan badan.  Sebentar
kemudian dia terlelap kerana keletihan dan
perutnya kekosongan.
 Hari itu, seperti hari-hari lainnya matahari
memancar cahayanya begitu terik di dada
langit.  Banglo dua tingkat itu disimbahi cahaya
matahari yang membahang.

22

Keusangan dan Kekosongan

Sayang, Keluarganya Jua Kekosongan

HARYATI keluar dari kamarnya petang itu
dengan membendung suatu tekad. Dia

memakai baju kurung berwarna kehijau-hijauan,
warna kegemarannya.  Dia berasa begitu damai
dengan warna tersebut.  Ketika dia bersiap-siap
tadi secara spontan dia mengeluarkan sehelai
selendang dan mengikat kepalanya. Betapa
murni dia melihat seraut wajah di dalam cermin.
 Dia melangkah turun ke ruang tamu.
 Ketika itu Salbiah sedang menyusun majalah
dan akhbar-akhbar di atas meja.  “Eh!  Cantik
Yati pakai baju kurung tu.  Nak ke mana ni?”
tegurnya memuji di samping berasa hairan
melihat anak itu berubah pakaian pula.

23

 “Yati nak ke rumah kawan, kak.  Nak
belajar di sana.  Tahun ini kami nak masuk periksa
PMR,”  jelasnya sambil mengelek buku-buku
pelajarannya.
 Salbiah tersenyum bercampur ragu-ragu.
“Ya ke ni?”  usiknya.
 Haryati mengangguk-angguk sambil
tersenyum,  “Pergi, ya kak!”  beritahunya dan
terus melangkah keluar.
 Salbiah mengangguk dan menuruti Haryati
dengan pandangannya.  Dia merasakan kelainan
tujuan belajar anak gadis itu.  Dia mengandaikan
anak gadis itu akan melakukan sesuatu yang baik
apabila melihat pada pakaiannya, kerana itu jua
tidak membimbangkannya.

   * * *

NATRAH telah siap berpakaian menunggu
Haryati di rumahnya.  Dia berulang-ulang kali
menjenguk ke arah jalan raya.  Tiba-tiba dia
melihat rakannya itu berjalan cepat-cepat menuju
ke rumahnya.
 “Aduh!  Manisnya Yati berbaju kurung,”
usik Natrah.
 “Kau ni sama dengan kakak di rumah aku tu.
Di rumah tadi pun dia mengusik aku.  Sudahlah,

2524

PasrahSayang, Keluarganya Jua Kekosongan

mari kita ke surau tu,”  pintas Haryati.
 “Buku tu nak kau bawa ke surau?”  tanya
Natrah.
 “Oh!  Aku terlupa.  Tolong simpankan buku
ini di rumah kau,”  Haryati menghulurkan buku-
buku pelajaran itu kepada Natrah.
 Natrah menyimpan buku-buku itu di dalam
rumahnya.  “Mari Yati!”  ajaknya setelah keluar
dan memakai selipar.
 Mereka sama-sama berjalan menuju ke arah
surau.  Jarak surau itu dari rumah Natrah cuma
kira-kira seratus meter.
 Ketika mereka menuju masuk ke dalam
surau itu, Haryati melihat wajah-wajah yang
jernih sedang menghadapi ajaran guru agama
sekolahnya Ustazah Hamidah.  Semuanya
perempuan.  Gurunya mengorak senyum apabila
dia masuk.  Haryati bersama Natrah segera
menunduk dan duduk di belakang mereka.
 Ustazah Hamidah meneruskan ceramahnya.
“Ibu-ibu sekalian, ramai di antara kita sibuk
dengan urusan masing-masing. Sesetengah ibu
bapa jarang berada di rumah terutama ketika
siang hari.  Mereka tidak jemu-jemu mengejar
wang, pangkat dan harta sehingga melalaikan
tanggungjawab terhadap rumah tangga dan anak-
anaknya.”

2524

PasrahSayang, Keluarganya Jua Kekosongan

 Ustazah Hamidah menebarkan pandangannya
ke seluruh orang perempuan di situ termasuk
Haryati dan Natrah.  Kemudian dia
menyambungkan ceramahnya. “Dalam Al-
Quran, surah At-Taubah, ayat 23 dan 24 Allah
berfirman yang bermaksud:  “Wahai orang yang
beriman!  Janganlah kamu menjadikan bapa-
bapa kamu dan saudara-saudara kamu sebagai
orang yang didampingi kamu, jika mereka
memilih kufur dengan meninggalkan iman;  dan
sesiapa di antara kamu yang menjadikan mereka
orang yang didampingi, maka merekalah orang
yang zalim.”
 Ustazah itu meneruskan maksud surah
tersebut.  “Katakanlah wahai Muhammad; “
Jika bapa-bapa kamu, saudara-saudara kamu,
isteri-isteri (atau suami-suami) kamu,
kaum keluarga kamu, harta-benda yang kamu
usahakan, perniagaan yang kamu bimbang
akan merosot dan rumah-rumah tempat tinggal
yang kamu sukai, (jika semuanya itu) menjadi
perkara-perkara yang kamu cintai lebih daripada
Allah dan Rasul-Nya., dan (daripada) berjihad
untuk agama-Nya, maka tunggulah sehingga
Allah mendatangkan keputusan-Nya (azab seksa-
Nya); Kerana Allah tidak akan memberi petunjuk
kepada orang-orang yang fasiq(derhaka).”

2726

PasrahSayang, Keluarganya Jua Kekosongan

 Ustazah Hamidah melirikkan pandangan ke
seluruh pendengarnya dan berhenti pada wajah
Haryati.
 Haryati menentang pandangan gurunya tanpa
segan-silu.  Dia menunggu dengan penuh minat
ceramah itu selanjutnya.
 Ustazah Hamidah meneruskan ceramahnya.
“Kerana itu ibu-ibu sekalian, hendaklah kita
bersama-sama menyedari tanggungjawab
seorang bapa kepada keluarganya.  Jika sekiranya
bapa itu lebih mementingkan dirinya, harta
bendanya, kekayaannya, darjatnya, hendaklah
kita berusaha menyedarkannya supaya kembali
ke jalan Allah.  Kalau tidak, mereka adalah orang
yang zalim dan aniaya!”
 Sekali lagi Haryati mendengar hujah-hujah
tentang peranan ibu bapa terhadap anak-anaknya.
Di sekolah tadi peranan itu juga didengarnya.
Betapa dia merasai kegersangan dan kekosongan
hidupnya daripada perhatian ibu bapanya
sendiri.  Itulah kegersangan yang benar-benar
dirasainya sekarang.  Kegersangan didikan
agama.  Hidupnya benar-benar gersang, segersang
padang pasir tanpa tumbuh-tumbuhan.
 Haryati tidak tertahan lagi menginsafi ajaran
guru agamanya itu.  Dia mencuit Natrah, lalu
mereka berdua bangun, berjalan menunduk dan
keluar dari surau itu.

2726

PasrahSayang, Keluarganya Jua Kekosongan

 “Mengapa kau ni Yati?  Pelajaran agama
di surau tu belum habis lagi!”  tanya Natrah
kehairanan sambil mereka berjalan menuju ke
rumahnya.
 Haryati muram, sambil menunduk dia
berbicara,  “Aku sedih, aku sungguh-sungguh
terharu, Natrah!”
 Natrah bertambah hairan,  “Apa yang kau
sedih dan terharu tu?”  tanyanya mendesak.
 “Aku sedih dan terharu mengenangkan ibu
dan ayahku!”
 “Mengapa Yati?  Mengapa?”  desak Natrah
lagi.
 Haryati tidak lagi berbicara.  Perasaannya
sebak.  Dia menunduk dan mengeleng-gelengkan
kepala.  Dia melangkah cepat-cepat dituruti
Natrah dari belakang.
 “Maafkan aku Yati,  jika pertanyaan aku
tadi menyinggung perasaanmu,”  Natrah cuba
memujuk.
 “Kau tak bersalah apa-apa, Natrah.  Tak perlu
meminta maaf padaku,”  jelas Haryati.
 Penjelasan itu menenangkan hati Natrah.
 Ketika mereka sampai di rumah Natrah,
Haryati minta diambilkan bukunya.  Dia
memberi salam dan terus meninggalkan rumah
itu, berjalan menuju ke rumahnya.

2928

PasrahSayang, Keluarganya Jua Kekosongan

 Dalam perjalanan itulah Haryati bercita-cita
ingin mencari noktah pada sebuah perhentian
hidup yang dikejar dan diburu oleh emak dan
ayahnya selama ini.  Dia ingin menumbuhkan
pohon-pohon keimanan yang menghijau segar
dalam diri dan keluarganya.  Apakah
berkemungkinan bibit-bibit itu akan tumbuh
dalam rumah tangganya?
 Apa yang dirasai selama ini, dia begitu
terasing dengan kedua ibu bapanya.  Meskipun dia
merupakan anak tunggal dalam keluarganya dan
mendapat penuh kemewahan dalam hidupnya,
akan tetapi dia menghadapi kegersangan dan
kekosongan cinta.  Cinta daripada emak dan
ayahnya.
 Saban hari ibu dan ayahnya sibuk dengan
urusan masing-masing.  Ayahnya jarang berada
di rumah terutama ketika siang hari.  Bila pulang
ketika lewat malam, waktu itu dia sudah tidur.
Ayahnya memegang jawatan pengarah di
beberapa buah firma.  Encik Firdaus, kini seorang
hartawan.
 Encik Firdaus sangat berjaya dalam
perniagaannya. Dia mempergunakan wang sebaik-
baiknya.  Pada institusi tertentu dia tidak
teragak-agak mengeluarkan derma yang agak
besar.  Kerana itu juga, dia dikenali ramai

2928

PasrahSayang, Keluarganya Jua Kekosongan

sebagai orang berbudi dan berjasa.  Di atas budi
dan jasanya itu, suatu hari nanti akan dikurniakan
bintang dan akhirnya dikenali sebagai Datuk Firdaus!
Dia juga mengalami kegersangan cinta dan
kemesraan seorang ibu.  Puan Habibah, emaknya
juga dipenuhi kesibukan setiap hari.  Di samping
membantu perniagaan suaminya, dia juga tidak
putus-putus melibatkan diri dalam pelbagai
badan sosial.  Jemputan-jemputan mesyuarat
melingkari dirinya saban hari.  Dan tidak terkira
pula jemputan menghadiri majlis-majlis jamuan
bersama suaminya.
 Demikianlah saban hari amat sedikit masa
yang diperuntukkan oleh mereka untuk dirinya.
Kerana itu dia berasa amat terasing daripada
kedua ibu bapanya.  Kerana itu juga dia memberi
perhatian khusus terhadap pengajaran dan
ceramah tentang peranan ibu bapa terhadap anak-
anaknya.  Hari ini, di sekolah dan di surau itu dia
mendengar hujah-hujah tersebut.
 Ah!  Betapa kegersangan hidup ini amat
dirasainya.
 Petang itu, ketika kakinya melangkah
masuk ke perkarangan rumahnya dia menyedari
bahawa dia pulang dengan membawa sejambak
pengertian tentang nilai hidup yang sebenar-
benarnya dikehendaki Allah.  Alangkah lebih

3130

PasrahSayang, Keluarganya Jua Kekosongan

bererti jika nilai tersebut didengari dan difahami
oleh emak dan ayahnya sendiri.
 Sayang, ibu dan ayahnya langsung tidak
mahu mengambil kesempatan menghadiri
ceramah-ceramah seperti itu, malah setahunya
mereka langsung tidak menghiraukan ibadah
yang dituntut oleh Allah.
 Betapa kegersangan dan kekosongan itu
wujud pada diri mereka jua!

3130

PasrahSayang, Keluarganya Jua Kekosongan

33

Belaian Pengharapan

HARYATI melangkah masuk ke dalam
rumahnya dengan penuh keazaman.

 Tiba-tiba dia agak terperanjat bila disapa
oleh ayahnya.  “Kau ke mana Yati?  Berbaju kurung,
tutup kepala pula tu?”  dia memandang tubuh
anaknya ke atas dan ke bawah.
 Rupa-rupanya Encik Firdaus telah pulang.  Dia
sedang berehat di ruang tamu sambil membaca
akhbar.  Ketika Haryati melangkah masuk tadi
dia agak hairan melihat anaknya berpakaian
begitu.  Selama ini Haryati sering memakai gaun
atau seluar jean.
 Haryati begitu tersentak mendengar sapaan
ayahnya tadi.  Dia menenangkan perasaannya

33

dan berterus-terang.  “Yati … Yati pergi dengar
ceramah agama di surau tu, papa.”  Jelasnya tanpa
sesuatu yang mencurigakan.
 “Hm!  Kau ingin belajar agama …” Encik
Firdaus mengangguk-angguk.  “Baguslah,”  kata-
kata itu agak spontan saja keluar daripada
mulut Encik Firdaus.  Dia terus mengangguk
sambil membelai misainya yang diandam rapi.
 Haryati ingin melangkah, tiba-tiba ayahnya
bersuara,  “Duduk di sini dulu, Yati.”  Suara itu
begitu mesra dan lembut.  “Sekali-sekala elok
juga kita berbual.  Dah lama kita tidak berbual,
ya?”
 Pucuk dicita ulam mendatang.  Saat-saat
itulah yang amat diharap-harapkan oleh Haryati
selama ini.  Wajahnya riang sekali.  Apakah
pohon-pohon kemesraan akan tumbuh menghijau
dalam ladang kegersangan hidupnya, tanya
hatinya dengan penuh harapan.
 Dia segera duduk berhadapan dengan
ayahnya.
 “Yati pergi belajar agama tu memang elok.
Tapi papa khuatir …”  kata-kata Encik Firdaus
terhenti di situ.  Dia menghisap paipnya.
Matanya menyimpuh pada raut wajah Haryati.
Sudah besar rupanya anakku ini, manis sekali
wajahnya, berdetak perasaan itu dalam hatinya.

3534

PasrahBelaian Pengharapan

 Haryati menunggu kata-kata itu seterusnya.
Itulah kata-kata pertama didengarnya setelah
hampir seminggu tidak bertegur sapa dengannya.
Akan tetapi kata-kata itu bukan sesuatu yang
memberangsangkannya, malah menghambarkan
hatinya.
 “Apa yang papa khuatirkan itu? Katakanlah
papa!” desak Haryati, dia ingin mendapat
penjelasannya.
 Di fikiran Encik Firdaus tergambar anak-
anak muda sebaya anaknya yang memakai
purdah menutup kepala hingga ke muka, cuma
berlubang pada matanya.  Ada sesetengahnya
memakai jubah bewarna hitam.  Encik Firdaus
juga pernah mendengar berita, terdapat anak-
anak muda yang tidak mahu lagi menghiraukan
pelajaran setelah terpengaruh dengan ajaran
daripada guru-guru agama.  Gambaran itulah
yang membimbangkannya.
 “Papa khuatirkan tentang Yati…,”  Encik
Firdaus mula memberi penjelasannya.  “Papa
takut nanti Yati terlampau fanatik bila belajar
agama itu.  Memakai purdah dan jubah hingga
menutup muka.  Ramai pula anak-anak muda
yang fanatik agama tu tak hiraukan lagi pelajaran
sekolah.    Mereka tumpukan perhatian sepenuh-
penuhnya kepada ajaran agama!”  matanya

3534

PasrahBelaian Pengharapan

membelai wajah anaknya penuh mesra.  “Sebab
itu, papa harap Yati patutlah berhati-hati belajar
agama tu,”  sambungnya lagi, menagih harapan.
 Haryati menjamah wajah papanya tepat-
tepat, tersenyum,  “Yati berjanji papa.  Yati akan
ikut nasihat papa tu.  Yati akan bahagikan masa
dan belajar bersungguh-sungguh dengan hati
yang ikhlas sama ada ilmu agama atau mata
pelajaran lain kerana Allah semata-mata, papa,”
dia membuat pengakuan.
 “Hm! Begitulah anak yang baik. Tapi kenapa
Yati kata begitu?” Encik Firdaus ingin mendapat
penjelasan.
 “Kata guru agama sekolah Yati, Nabi
Muhammad SAW pernah bersabda yang
bermaksud:  “Apabila salah seorang daripada
kamu mengerjakan amal-amal yang membuktikan
keislamannya dengan sebaik-baiknya (serta
dengan ikhlas) maka tiap-tiap kebajikan yang
dikerjakannya akan ditulis baginya sepuluh
kebajikan yang menyamainya hingga kepada
700 kali ganda dan tiap-tiap satu kejahatan
yang dilakukannya akan ditulis baginya (satu
kejahatan) yang menyamainya.”. Ikhlas dalam
menuntut ilmu juga termasuk amalan saleh
macam tulah, papa,”  Haryati memberi penjelasannya.
 Encik Firdaus mengangguk-angguk.  Rupa-
rupanya sudah banyak anakku mempelajari

3736

PasrahBelaian Pengharapan

pelajaran agama ini, fikirnya.
 “Papa,”  suara manis itu mencuit telinga
Encik Firdaus.
 “Ada apa Yati?”  tanya Encik Firdaus,
memandang tepat-tepat wajah yang manis dan
manja itu.
 “Kita jarang sekali dapat bercakap-cakap
macam ni.  Yati suka sangat jika kita dapat
bercakap-cakap macam ni selalu, papa!”  Haryati
mengemukakan pengharapannya pula.
 “Papa sibuk, Yati.  Mama Yati tu pun sibuk.
Tengok hari ni,”  Encik Firdaus mengangkat
mukanya ke arah jam dinding.  “Hm! Dah
pukul tujuh tu, belum pulang lagi.   Papa kerja
cari wang untuk keluarga kita juga!”  jelas Encik
Firdaus bersungguh-sungguh.
 “Papa tu, sangat pentingkan wang.  Tak
pernah pun sembahyang!”  sindir Haryati,
menyampaikan perasaan kesalnya.
 Encik Firdaus tersenyum.  “Hm! ... nanti
papa lapang, papa sembahyanglah!” katanya.
Lantas cepat-cepat pula dia cuba menukarkan
haluan perbicaraan mereka.  “Eh!  Dah senja ni.
Yati pergilah tukar pakaian tu.  Lepas tu boleh
kita makan sama-sama.”
 “Terima kasih, papa. Bila lagi kita dapat
lagi bercakap-cakap macam ni ya?” begitu
pengharapan Haryati.

3736

PasrahBelaian Pengharapan

 Encik Firdaus tersenyum dan mengangguk-
angguk. Haryati berlalu dari situ.
 Ketika dia menaiki tangga, Salbiah keluar
dari arah dapur sambil menatang dulang
berisi segelas jus oren.  Haryati tersenyum
kepadanya.  Salbiah membalas senyuman
itu.  Haryati t e rus  melangkah menaik i
tangga  menuju  ke  kamarnya.

3938

Belaian Pengharapan

Malam Mengesot ke Penghujungnya

S ENJA telah merentasi siang.  Malam mulai
menjelma.  Kurang sekali bunyi cengkerik

di sekitar rumah banglo dua tingkat itu.  Suara
azan sayup-sayup kedengaran dari surau di
kampung Natrah, menyeru umat Islam menunaikan
solat Maghrib.
 Sebagai seorang anak yang telah terbuka
hatinya menuju ke jalan Allah, Haryati begitu
khusyuk menunaikan solat Maghrib.  Wajahnya
kelihatan amat murni dilengkungi kain telekung
yang putih bersih.  Bibirnya yang mongel kumat-
kamit membaca surah dengan penuh khusyuk
dan tawaduk.

3938

Belaian Pengharapan

 Demikianlah setelah anak itu menemui
sebuah noktah pada sebuah perhentiannya.
Sebelum itu Haryati belum begitu tergerak
hatinya mengerjakan amal soleh.  Dia seperti
anak-anak gadis moden lainnya, sering
berpelesiran ke sana ke mari.
 Lagu-lagu rock menjadi kegemarannya.
Pernah juga sekali-sekali dia ke disko apabila
rakan-rakannya memujuk dan mendesaknya,
“Kau ni macam anak gadis kampung, menari
pun tak tahu.  Kolotlah.  Zaman sekarang, bukan
macam zaman seratus tahun dulu, Yati.  Zaman
disko!  Zaman rocklah!”  begitu kecaman rakan-
rakannya.
 Dan pergilah dia ke disko.  Menari
terhencot-hencot.  Dia memakai seluar jean dan
baju T berbelang-belang.  Ayah dan ibunya tidak
melarang.
 “Yati tu dah pandai bersosial, bang.  Macam
tulah anak gadis kota,”  kata Puan Habibah pada
suaminya pada suatu malam ketika Haryati
pulang agak lewat setelah pergi ke disko.
 Begitulah terpengaruhnya Haryati terhadap
pujukan dan kecaman rakan-rakannya.  Apa lagi
kedua ibu bapanya pula merelakan.
 Akan tetapi ternyata pengaruh itu tidak
bersesuaian dengan jiwanya.  Dia tidak begitu

4140

PasrahMalam Mengesot ke Penghujungnya

betah menari seperti rakan-rakannya.  Mereka
sering mengejeknya kerana agak kekok dan
kaku menggoyangkan badan dan punggungnya.
Dan sesuatu yang amat memualkannya apabila
mereka mendesaknya meneguk minuman keras.
Minuman itu dirasainya pahit sekali.  Memualkan
tekaknya.
 Semenjak itu dia tidak mahu lagi
menjejak kakinya ke disko.  Apa lagi setelah
melihat beberapa orang rakannya mabuk,
berjalan terhuyung-hayang dan terpaksa dipapah
pulang, akibat minuman keras itu.
 Kemudian sedarlah dia bahawa minuman
keras itu merupakan benda yang utama diharamkan
oleh Allah.
 Mengapa tidak? Setelah seseorang itu
mabuk pelbagai perkara buruk akan berlaku.
Pergaduhan, perzinaan, perceraian suami-isteri,
pembunuhan dan pelbagai keburukan boleh
berlaku berpunca daripada minuman tersebut.
 Kini dia bersyukur.  Tuhan telah melindungi
dirinya.  Dan dia terhutang budi kepada seorang
rakan yang begitu banyak memberi tunjuk
ajar dan bimbingan kepadanya, setelah dia
meninggalkan rakan-rakan yang mempengaruhi
keburukannya dulu.  Rakannya itu tidak lain dan
tidak bukan ialah Natrah.

4140

PasrahMalam Mengesot ke Penghujungnya

 Sedarlah dia kini bahawa seseorang akan
menjadi baik jika sekiranya dia berjaya memilih
rakan-rakan yang baik.  Begitulah juga
sebaliknya.  Seseorang akan rosak jika bergaul
dengan rakan-rakan yang jahat kerana mereka
akan mempengaruhinya seperti mana yang telah
dialaminya dulu.
 Kini dia amat bersyukur.  Sebuah noktah
pada suatu perhentian telah ditinggalkannya.
Dia memulakan baris dan lembaran baru dalam
kamus hidupnya.  Mudah-mudahan Tuhan akan
memberkatinya.
 Demikianlah doa Haryati setelah
menunaikan fardhu Maghrib tadi.  Kedua-dua
tangannya disapu pada wajahnya yang murni
dengan kain telekung itu.
 Akan tetapi begitulah, dunia ini dipenuhi
dengan segala macam masalah dan pancaroba.
Apalagi jika seseorang itu ingin melakukan
sesuatu kebaikan.  Apa yang perlu ada pada
seseorang ialah kesabaran dan ketabahan.
 Ketika dia selesai menunaikan sembahyang,
kedengaran suara ibunya dari bawah.  “Yati!
Yati!  Turun ke bawah kejap!”
 “Baiklah mama!”  jawab Haryati.
 Dia segera menanggalkan kain telekung.
Diletakkan di atas katil, bergegas turun ke ruang

4342

PasrahMalam Mengesot ke Penghujungnya

tamu.  Puan Habibah dan Encik Firdaus sedang
duduk di kerusi.  Ayahnya membaca akhbar.
Puan Habibah sudah bersedia menghadapinya.
Haryati tercegat di situ.
 Puan Habibah mendongak ke arahnya.
“Hm! Duduk di situ,”  kata Puan Habibah
mengarahkan Haryati supaya duduk pada sebuah
kerusi di hadapannya.
 Haryati lalu di hadapan ibunya sambil
menunduk.  Dia duduk pada kerusi yang
diarahkan oleh ibunya.  Encik Firdaus masih
asyik membaca akhbar.
 “Mama tak setuju Yati dengar ceramah di
surau tu!”  Puan Habibah memulakan bicara.
“Macam-macam boleh berlaku.  Nanti Yati tak
hiraukan sekolah, pakai purdah hitam hingga
tutup muka.  Hm!  Pengaruh guru-guru agama
tu juga macam-macam dah kita dengar.  Hee ...
seram bulu tengkuk saya!”
 “Eh!  Ada apa dalam ceramah tu, sampai
seram bulu tengkuk tu, Bibah?”  Encik Firdaus
menyampuk.
 “Abang tu bukan lekat sangat di rumah ni.
Tengok siaran TV pun jarang.  Apa lagi nak
tengok drama TV tu,”  Puan Habibah menyelar,
muncung mulutnya.

4342

PasrahMalam Mengesot ke Penghujungnya

 “Eh!  Apa ada dalam drama tu, ha?”  tanya
Encik Firdaus, agak hairan dan ingin tahu.
 “Tak lama dulu, cik abang oooiii, dalam
drama TV tu ada cerita seorang guru agama telah
memperdayakan ramai wanita-wanita cantik.
Apa cerita tu Yati? ... Guru Yahaya ... Ya!  Cerita
Guru Yahaya!”  jelas Puan Habibah.
 Encik Firdaus meletakkan akhbar,
memandang ke arah isterinya,  “Ah!  Itu drama,
Puan Bibah.  Drama tu cerita rekaan,” ujarnya.
 “Cerita itu berdasarkan cerita yang pernah
berlaku cik abang oooiii.   Berita macam tu
banyak disiarkan dalam suratkhabar.  Apa, cik
abang tak pernah baca berita-berita tu, ke?”  Puan
Habibah mempertahankan pendapatnya.
 “Yalah! Aku pernah juga baca berita tu sekali-
sekali,”  Encik Firdaus cuba mengalah.
 Puan Habibah memandang tepat-tepat ke
arah Haryati.  Katanya dengan wajah yang
serius,  “Sebab tu, mama harap Yati tak usahlah
pergi dengar ceramah agama lagi.  Petang tadi
papa cakap Yati pergi ke surau.  Pakai baju
kurung, tutup kepala pula tu.”
 Haryati tunduk, mendiamkan diri.
“Mama harap Yati belajarlah sungguh-sungguh
di sekolah.  Pelajaran agama pun ada di sekolah
tu.  Cukuplah,”  tegas Puan Habibah lagi.

4544

PasrahMalam Mengesot ke Penghujungnya

 Haryati mengangguk-angguk sambil cuba
berbicara.  “Mama! ...”  katanya dengan suara
yang perlahan, antara kedengaran dengan tidak.
 “Ha!  Ada apa?”  sergah Puan Habibah.
“Kita patut sembahyang, mama,”  dalam tunduk
Haryati menyampaikan hasratnya dengan penuh
debar.
 “Apa?  Sembahyang???”  sergah Puan
Habibah.  Dia sungguh geram dan agak terperanjat.
 Haryati mengangguk, memperkukuhkan
kecekalannya,  “Tuhan telah berfirman, mama...”
 “Apa?  Firman? ... Firman apa tu ha?”  Puan
Habibah menjegil matanya, agak membentak.
 ‘Surah Al-Munafiqun, ayat sembilan, mama,”
jelas Haryati.
 “Apa maksud surah itu ha?”  desak  Puan
Habibah. Matanya terus meliar ke arah Haryati.
Bibirnya digetap
 Haryati terus memperkuatkan tekadnya.
Dia berkata,  “Maksud surah itu:  Wahai orang
yang beriman. Janganlah kamu dilalaikan oleh
(urusan) harta benda kamu dan anak-pinak
kamu daripada mengingati Allah (dengan
menjalankan Perintah-Nya) Dan (ingatlah),
sesiapa yang melakukan demikian, maka
mereka itulah orang yang rugi.”  Terasa begitu
ringan hati dan perasaan Haryati setelah
menyampaikan maksud surah tadi.

4544

PasrahMalam Mengesot ke Penghujungnya

 Tiba-tiba pula Puan Habibah melenting.
“Eh! Tengoklah bang, anak kita ni dah pandai
mengajar kita pula.  Ini tidak lain daripada guru
agama tu yang menyuruhnya mengajar kita!”
herdiknya dengan wajah yang merah padam.
“Yati!  Aku dah makan garam lebih daripada kau
tau!  Tak usah nak ajar-ajar kami.  Pergi baca
buku dalam bilik tu.  Tak lama lagi kau nak ambil
periksa PMR.  Pergi!  Suara Puan Habibah begitu
keras.  Geram, sambil mengetap bibir.
 Haryati begitu kecewa.  Akan tetapi, dengan
segera dia bangun lalu berjalan menunduk di
hadapan ibu dan ayahnya, menaiki tangga
menuju kamarnya.
 Encik Firdaus mengekori Haryati dengan
matanya, kemudian menoleh ke arah isterinya.
Dia menggeleng-gelengkan kepala.
 Haryati membuka pintu kamarnya dan
menutup kembali pintu kamar itu perlahan-
lahan.  Perasaan kesal menyimpuh hatinya.
Matanya menjamah meja tulisnya.  Kemudian
mata itu menjalar pula ke arah peti televisyen.
Dia ingin menenangkan perasaannya.
 Kakinya melangkah ke arah televisyen dan
menekan suisnya.  Terdapat rancangan muzik
rancak.  Seorang penyanyi wanita Inggeris
terkinja-kinja menyampaikan sebuah lagu rock.

4746

PasrahMalam Mengesot ke Penghujungnya

Dia segera menutup suisnya.  Rancangan itu
meracuni hatinya.
 Lantas dia melabuhkan punggungnya di
kerusi.  Di hadapannya terdapat buku-buku
pelajarannya.  Ketika itu jua terngiang-ngiang di
telinganya kata-kata ibunya tadi:  “Yati! Aku dah
makan garam lebih daripada kau tau!  Tak usah
nak ajar-ajar kami.  Pergi baca buku dalam bilik
tu.  Tak lama lagi kau nak ambil periksa PMR!”
 Dan suara itu terus beralun-alun di
telinganya:
 “Tak lama lagi kau nak ambil periksa
PMR!...”
 “Tak lama lagi kau nak ambil periksa
PMR!...”
 “Tak lama lagi kau nak ambil periksa
PMR!...”
 Lantas Haryati mencapai buku Pengajian
Agama Islam Tingkatan 3, membuka dan terus
membacanya.
 Malam terus mengengsot ke penghujungnya.

4746

PasrahMalam Mengesot ke Penghujungnya

49

Miskin dalam Kemewahan

HARYATI kini dicengkam derita. Sesiapa
sahaja tidak akan mempercayai bahawa

dia sedang menderita.  Tinggal di sebuah rumah
yang begitu mewah, dia menderita?  Apa yang
tidak ada di dalam rumahnya?  Semua ada!  Apa
yang dikehendaki semua dapat!
 Keluarganya pula orang berada dan
ternama.  Sebut saja Encik Firdaus, rata-rata
penduduk di situ mengenalinya.  Begitu juga
dengan ibunya.  Puan Habibah, isteri Encik
Firdaus, barang kemas sekerat lengan.  Subang
berlian tersemat di telinga.  Giat pula dalam
badan sosial.  Siapa yang tidak kenal Puan
Habibah,  terutama sekali golongan wanita yang
gilakan material?

49

 Sayang sekali anaknya menderita:
menderita jiwa dan perasaannya!
 Jika dulu dia agak bebas bergaul dan
bertandang ke rumah rakan-rakannya,  kini,
semenjak mendapat amaran daripada ibunya,
apalagi ke surau bersama Natrah!
 Akan tetapi ibunya senang pula
mengizinkan jika dia memberitahu untuk belajar
atau bersukan di sekolah.  Begitu juga jika dia
ingin belajar di rumah rakan-rakannya. Ternyata
pula Puan Habibah begitu mementingkan
pelajaran dan ilmu pengetahuan dan pergaulan
anaknya itu.
 Puan Habibah sedar tanpa ilmu dan
kelulusan, anaknya tidak akan ke mana.  Kerana
itu dia rela berkorban apa saja demi memberi
pelajaran sebaik-baiknya kepada Haryati.
 Sebaliknya Haryati pula sedar bahawa ilmu
tanpa keimanan tidak akan ke mana.  Ilmu dan
keimanan mestilah seimbang, fikir Haryati.  Di
samping mengaut seberapa banyak ilmu di dunia,
bekalan di akhirat mestilah juga direbut.  Malah
sebaiknya diutamakan kerana di sanalah nanti
tempat yang kekal.
 Kerana itulah dia rasa amat menderita dan
terseksa apabila emaknya mengongkong dirinya
daripada mempelajari agama.  Dia merasai begitu

5150

PasrahMiskin dalam Kemewahan

haus dan dahaga dalam sebuah rumah yang
dipenuhi pelbagai minuman itu.  Jiwanya yang
dahaga dan hauskan keimanan.  Akan tetapi,
emaknya menyekat aliran sungai keimanan untuk
diteguk sepuas-puasnya.  Dia menjadi terseksa
dan menderita!
 Petang itu Haryati bersiar-siar di halaman
rumahnya setelah membuat pelajaran di rumah
dan membaca buku-buku pelajaran.
 Halaman itu dipenuhi pokok-pokok bunga
dan pokok-pokok perhiasan yang berdaun
rimbun.  Seset meja besi yang berbunga indah
terletak di bawah sepohon kayu.  Sepatutnya di
situlah dia bersama emak dan ayahnya berbual-
bual sambil menyedut udara petang.  Akan tetapi
kerusi-kerusi dan meja itu cuma sebagai
perhiasan. Terbiar begitu saja.
 Ibu dan ayahnya jarang sekali
menggunakan kerusi-kerusi dan meja itu.  Mereka
lebih menggunakan kerusi dan meja dalam bilik
pejabat atau dalam bilik-bilik mesyuarat.  Betapa
keusangan membungkus diri Haryati.
 Sambil berjalan, dia memaut bunga-bunga
yang berkembang mekar dan menciumnya.  Bunga-
bunga itu juga keusangan daripada belaian ibu
dan ayahnya.  Akhirnya dia melangkah ke arah
sangkar burung kakak tua yang terdapat di tengah
halaman pokok-pokok bunga itu.

5150

PasrahMiskin dalam Kemewahan

 Haryati masih ingat lagi ibu dan ayahnya
membelikan burung kakak tua itu ketika
mereka melawat Zoo Negara kira-kira tiga tahun
yang lalu.  Betapa riang hatinya ketika itu apabila
dapat bersiar-siar bersama mereka.  Burung itu
dibeli oleh ayahnya di luar zoo apabila dia begitu
berminat untuk memilikinya.
 Kini burung itu juga dalam keusangan dan
kesepian, terkurung dalam sangkarnya.  Haryati
menghampiri sangkar burung kakak tua itu.  Dia
melihat seekor burung yang indah dan jinak.
Tiba-tiba dia merasai burung itu adalah dirinya.
Lantas bergemalah monolog dalam jiwanya,
“Kakak tua!  Kau juga seperti aku.  Makanan
mewah.  Tinggal dalam sangkar yang cantik.
Aku juga mewah dan tinggal dalam rumah
yang cantik.  Tetapi hidup kita sama-sama
terkurung.”
 Haryati menunduk.  Terharu.
 Angin petang bertiup mesra.  Daun-daun
dan ranting kayu melambai-lambai.  Beberapa
ekor burung murai terbang bebas dari sepohon
ke sepohon.  Berdetak pula monolog dalam diri
Haryati.  “Burung-burung!  Kau bebas terbang
ke sana ke mari.  Tapi aku ...”  sekali lagi dia
menunduk, terharu.

5352

PasrahMiskin dalam Kemewahan

 Kemudian dia melangkah lagi.  Dia
menyusur di sepanjang halaman rumahnya
sehingga sampai ke pintu pagar.  Dia melihat
pintu pagar itu berkunci.  Ibu kuncinya sebesar
lengan.  Dia menggeleng-gelengkan kepala.
 Haryati terus menyusur mengikuti pagar
rumahnya sehingga sampai pula di sempadan
rumah jirannya.  Di rumah jirannya itu, dia
melihat dua orang anak, seorang lelaki dan
seorang perempuan sedang bermain badminton
dengan ibu bapa mereka.
 Betapa terhiris hatinya bila melihat
kemesraan anak-anak tersebut.  Mereka bermain
penuh keriangan.  Kadang-kadang mereka
ketawa keseronokan apabila anak-anak itu
memukul tepat, sedangkan ibu bapa tidak dapat
membalasnya.
 Sekali lagi dia tunduk keharuan.
 Tiba-tiba anak perempuan keluarga
tersebut melihat Haryati.  Anak itu segera
memanggilnya,  “Eh!  Yati, marilah kita main
sama-sama!”
 “Ya!  Marilah Yati!”  seru ibunya pula.
 Haryati tersenyum sambil menggeleng-
gelengkan kepalanya.  Dia melangkah perlahan-
lahan dari situ, masuk ke dalam rumahnya.

5352

PasrahMiskin dalam Kemewahan

 Tidak jauh dari situ kelihatan Salbiah
sedang tekun menyiram pokok-pokok bunga.
Salbiah juga begitu simpati dan terharu melihat
Haryati terbelenggu hidupnya.  Dia menarik
nafas panjang, penuh kesalan.  Lantas dia
menyambungkan tugas yang diamanahkan
kepadanya, sebagai orang gaji di rumah mewah
yang miskin dengan kemesraan.

5554

Miskin dalam Kemewahan

Membendung Hasrat

L OCENG waktu rehat Sekolah Menengah
Seri Sentosa dibunyikan untuk pelajar-

pelajar tingkatan tiga dan lima.  Waktu rehat
sekolah itu dibahagikan kepada dua bahagian.
Bahagian kedua untuk tingkatan satu, dua dan
empat.  Pembahagian begitu dilakukan untuk
mengelakkan daripada kesesakan membeli
makanan di kantin.
 Haryati dengan Natrah bersama-sama
pelajar-pelajar yang lain keluar untuk rehat
bahagian pertama pada pukul 10.20 pagi.  Mereka
berdua makan pada sebuah meja di kantin
tersebut.  Dua pinggan bihun dan dua biji gelas

5554

Miskin dalam Kemewahan

mengandungi air sirap terletak di hadapan mereka.
 Mereka makan dengan penuh sopan sambil
berbual-bual.
 “Kau cuma sekali mendengar ceramah di
surau tu.  Kenapa Yati?  Tak menarik, ke?”  tanya
Natrah setelah menyedut seteguk air sirap utuk
menghilangkan rasa dahaga.
 “Bukan tak menarik, Natrah.  Tapi ibu aku
melarang,” jelas Haryati secara jujur.
 “Dengar ceramah pun tak boleh?”  Natrah
ingin menduga.
 “Dia takut aku abaikan pelajaran sekolah.”
 “Barangkali dia takut kau jadi mangsa
guru agama macam dalam drama Guru Yahya,
tu? Guru itu memperdaya ramai orang
perempuan!”  Natrah menyindir sambil tersenyum.
 “Tak semua guru agama macam tu,  Natrah.
Sebaliknya guru agama itulah yang membimbing
masyarakat kita.”
 “Mereka menerapkan nilai-nilai murni
dan keimanan kepada orang ramai,”  Haryati
membidas sindiran Natrah tadi.
 “Hm!  Memang benar banyak faedahnya
belajar agama tu,”  tegas Natrah sambil
mengangguk-angguk.
 “Aku sedar belajar agama di sekolah saja tak
cukup.  Lagipun aku nak belajar baca Al-

5756

PasrahMembendung Hasrat

Quran dengan betul.  Sebab itulah aku nak pergi
ke surau,”  tegas Haryati.
 “Macam mana dengan ibu kau?”  tanya
Natrah ragu-ragu.
 “Aku rasa taklah berdosa kalau kita
melanggar larangan ibu kita tu untuk tujuan
yang baik, Natrah!”  kata Haryati menanam
keyakinan.
 “Hm!  Aku tak taulah.  Tapi macam mana
kau nak keluar dari rumah?”
 “Aku ada satu rancangan.”
 “Rancangan?  Rancangan apa tu?”
 Haryati membisikkan sesuatu ke telinga
Natrah.  Natrah tersenyum dan mengangguk-
angguk.  Ketika itu, loceng berbunyi menandakan
berakhirnya waktu rehat.  Haryati dan Natrah
berjalan bersama menuju ke kelas.

   * * *

PETANG itu, selepas menyiapkan homework
di rumah dan mengulangkaji pelajaran sejarah,
Haryati menunaikan sembahyang fardu Asar.
Dalam sujud terakhir dia mendoakan sesuatu.
Guru agamanya pernah menyatakan bahawa doa
yang paling diredhai Allah adalah ketika sujud
terakhir, kerana masa itulah kita merendahkan
diri kepada Allah.

5756

PasrahMembendung Hasrat

 Doanya tidak lain dan tidak bukan memohon
restu kepada Allah supaya memberkati hasrat
sucinya untuk menghayati pelajaran agama dan
belajar membaca ayat-ayat suci Al-Quran sebaik-
baiknya.
 Sesudah sembahyang, dia memakai
pakaian sepertimana yang dibisikkan kepada
Natrah di kantin sekolahnya.  Dia menanam
tekad, melangkah keluar dari pintu kamarnya
dan menutup pintunya dengan perlahan-lahan.
Melangkahlah dia satu-satu sambil membawa
beg menuruni tangga dengan penuh hati-hati.
 Ketika itulah ... ketika dia menjejak kaki di
ruang tamu, tiba-tiba muncul ibunya dari arah
kamarnya,  “Hei Yati!  Kau hendak ke mana tu?”
tanya Puan Habibah, bernada keras.
 Haryati agak terperanjat.  Dia tercegat di situ,
sambil mengurut dadanya.  “Kami ada group
perbincangan petang ini, mama.  Nak bincang
pelajaran Sains dan Matematik,”  jelasnya secara
bersungguh-sungguh dan ikhlas.
 Puan Habibah melangkah mendekati Haryati.
Dia memerhati tubuh anaknya itu dari atas ke
bawah.  Haryati memakai seluar, baju kemeja
lengan panjang.

5958

PasrahMembendung Hasrat

 “Kalau kau nak belajar tu, belajar
bersungguh-sungguh.  Jangan buat kerja lain
pula!”  kata Puan Habibah sambil memandang
tepat-tepat wajah Haryati.  “Anak gadis macam
kau ni, macam-macam boleh berlaku sekarang
ini tau!”  dia memberi amaran.
 Haryati berusaha menenangkan
perasaannya.  “Ala mama ni tak percaya kat Yati
pula.  Yati nak pergi belajar la,”  katanya dengan
penuh manja.  “Yati pergi dulu ya, mama?”  dia
meminta izin
 “Hm!  Pergilah, tapi jangan balik lewat tau!”
pesan Puan Habibah.
 Haryati tersenyum dan mengangguk-angguk.
Dia segera menuju ke pintu, memakai kasut
lantas berjalan keluar dari rumahnya.
 Puan Habibah menuju ke muka pintu.
Matanya mengekori anaknya sehingga hilang di
sebalik selekoh.  Ibu mana tidak bimbang
melepaskan gadis manis keluar dari rumah
seorang diri?  Tanya Puan Habibah dalam
hatinya.
 Matahari petang sedang berarak
cahayanya di dada langit.

5958

PasrahMembendung Hasrat

61

Menunaikan Kewajipan

S EPERTI petang-petang yang lain, matahari
lembut menyebarkan cahayanya di sekitar

rumah-rumah di Taman Anggerik Desa.  Udara
kampung bertiup segar membelai pohon buah-
buahan yang subur dan menghijau.  Burung-
burung berkicauan riang di dahan-dahan kayu.
 Ah!  Begitu damai suasana desa Kelapa
Condong ketika petang itu.  Desa itu dinamakan
Kelapa Condong kerana begitu banyak pokok-
pokok kelapa yang condong di sekitar kampung
tersebut.  Di situ tanah berpasir dan agak
lembut menyebabkan pokok-pokok kelapa
tumbuh mencondong.

61

 Di desa itulah letaknya rumah Natrah.
 Rumah itu sebuah rumah kayu, bahagian
bawahnya berdindingkan simen.  Di hadapannya
terdapat sebuah pintu masuk dan pada dindingnya
terdapat beberapa jurai cermin jendela.
 Haryati menuju ke rumah tersebut.  Jarak
rumahnya dengan rumah Natrah cuma kira-kira
satu kilometer, di luar perumahan Taman
Anggerik Desa.  Cuaca pada petang itu lembut,
tidak pula terasa panas mahupun meletihkan.
Dia berjalan masuk ke halaman rumah Natrah.
Ketika dia hendak membuka mulut untuk
memanggil Natrah, tiba-tiba dia terdengar suara
ayah Natrah mengucap  “Allahhuakbar!”.  Dia
terhenti di situ.  Menerusi celah cermin jendela,
dia dapat melihat ayah, ibu, Natrah dan dua
orang adiknya sedang sembahyang jemaah Asar,
berimamkan ayahnya.
 Sebentar kemudian dia mendengar suara
ayah Natrah memberi salam, mengakhiri
sembahyang Asar mereka.  Dia melihat beberapa
orang di antara mereka bangun dari tempat
sembahyang.  Ketika itulah dia memberi salam.
“Assalamualaikum!”  serunya sambil menjengok
ke dalam.
 “Waalaikumussalam!” terdengar suara
Natrah menjawab salamnya di dalam rumah.

6362

PasrahMenunaikan Kewajipan

Kemudian muncul Natrah di muka pintu.  “Eh!
Yati, jemputlah masuk,”  pelawanya dengan riang.
 Haryati menanggalkan kasutnya di muka
pintu dan melangkah masuk. Dia bersalaman
dengan ibu Natrah, Mak Jahara.
 “Apa khabar, makcik?”  sapanya.
 “Khabar baik, nak. Yati nak belajar agama di
surau tu?”  tanya Mak Jahara, tersenyum.
 “Ya makcik.  Saya nak belajar baca
Al-Quran.  Sebelum itu saya nak bincang
pelajaran sekolah dengan Natrah,”  jelas Haryati.
 Mak Jahara mengangguk-angguk,  “Makcik
nak ke dapur.  Belajarlah dengan Natrah tu, ya
nak.”
   “Baiklah makcik,”  ujar Haryati.
 Natrah keluar membawa buku-buku
pelajarannya ke ruang tamu.  “Pelajaran apa
yang cikgu suruh kita buat di rumah tadi, Yati?”
tanya Natrah sambil memilih buku-bukunya.
 Mereka sama-sama duduk di kerusi rotan
berhampiran dinding.  Di situ terdapat seset
kerusi rotan untuk tetamu.
 “Kau dah lupa?”  tanya Haryati kembali,
menduga.
 “Ada dua tiga pelajaran yang cikgu suruh.
Tak tau mana satu yang kita nak buat dulu,” jelas
Natrah.

6362

PasrahMenunaikan Kewajipan

 “Kita buat Matematik.  Pelajaran tu penting.
Kalau tak lulus, hm!  Tak bernilailah sijil PMR
kita nanti!  Tegas Natrah.
 “Kita belajar bukan untuk mendapat sijil
saja, kan?”  tanya Natrah kembali.
 “Yalah!  Kita belajar untuk sempurnakan
hidup kita.  Pelajaran Matematik tu berguna
untuk mengira barang-barang keperluan hidup
kita nanti,”  jelas Haryati.
 Natrah tersenyum dan mengangguk-angguk.
Dia telah membuka buku teks Matematik
dan menemui latihan yang telah ditetapkan oleh
guru mereka untuk dibuat di rumah.
 Mereka berdua begitu tekun membuat latihan
yang telah ditetapkan oleh guru mereka untuk
dibuat di rumah.
 Mereka berdua begitu tekun membuat latihan
tersebut.  Apabila terdapat sesuatu kesulitan,
mereka akan berbincang bersama-sama sehingga
mendapat jawapannya.
 Kemudian mereka menyiapkan latihan mata
pelajaran Sains dan Geografi.  Demikian juga, di
mana-mana yang mereka kurang fahami, mereka
berbincang.
 Ketika mereka tengah sibuk belajar itu,
Mak Jahara membawa sedulang minuman dan
sepinggan pisang goreng untuk mereka.

6564

PasrahMenunaikan Kewajipan

 “Eh!  Makcik ni bersusah-susah pula,”
Haryati berbahasa.
 “Hm!  Susah apalah nak.  Pisang itu pun
bukan kami beli.  Dah banyak yang berbuah di
kebun kami tu.  Minumlah ya,”  pelawa Mak
Jahara pula.
 “Terima kasih, makcik,” ujar Haryati.
 Sambil minum dan makan pisang goreng
itu, mereka terus membuat latihan pelajaran-
pelajaran tersebut. Sehingga selesai mereka
mempelajari dan membuat pelajaran sekolah itu
barulah rancangan kedua yang telah mereka
persetujui di sekolah tadi mereka lakukan.
 “Pakaian tu kau bawa?”  tanya Natrah,
memastikan rancangan mereka sambil
mengemaskan buku-buku pelajarannya.
 Haryati mengangguk.
 “Kalau begitu mari masuk ke bilik aku untuk
menyalin pakaian tu,”  ajak Natrah.
 Haryati menuruti Natrah masuk ke dalam
bilik itu.  Haryati menyalin pakaian yang dibawa
dari rumah.  Itulah sebenarnya rancangan
mereka.  Setelah itu mereka keluar dari bilik
Natrah.  Haryati memakai baju kurung dan skaf
menutupi kepalanya. Begitu juga Natrah.
 Dalam ruang tamu, Pak Harun, ayah Natrah
sedang membaca majalah agama Utusan Kiblat

6564

PasrahMenunaikan Kewajipan

bertulisan jawi.  Dia duduk pada sebuah kerusi
setelah minum petang di dapur sebentar tadi.
 “Kami pergi dulu, pakcik,”  kata Haryati
kepada Pak Harun.
 Pak Harun mendongak memandang wajah
Haryati.  Dia agak kagum melihat anak gadis
itu memakai baju kurung dan  berskaf.  Dia
tersenyum dan mengangguk-angguk.
 “Belajar baik-baik ya, nak.  Pelajaran agama
itulah menjamin hidup kita di dunia dan  akhirat,”
pesan Pak Harun begitu ikhlas.
 “Terima kasih pakcik,”  ujarnya sambil
menganggukkan kepalanya.
 “Kami pergi ya ayah,” Natrah meminta izin.
 “Hm!  Pergilah.  Lepas belajar di surau tu
terus pulang ke rumah,”  pesan Pak Harun.
 “Ya ayah,”  Natrah membuat pengakuan.
  “Assalamualaikum!”  ucap Natrah pula
kepada Pak Harun.
 “Waalaikummusalam!”  jawab Pak Harun,
tersenyum dan mengangguk-angguk.
 Haryati dan Natrah melangkah keluar.
Mereka terus berjalan melalui sebatang jalan
menuju ke surau.
 “Aku sungguh sedih melihat sikap ibu
dan ayahku, Natrah,”  Haryati meluahkan
perasaannya ketika mereka berjalan.

6766

PasrahMenunaikan Kewajipan

 “Kenapa Yati?”  tanya Natrah ingin tahu.
 “Setahu aku, mereka sayangkan kau.   Kau
hidup mewah.  Apa saja yang kau hendak semua
dapat,”  sambung Natrah, membuat telahan.
 “Kau lihat di luar saja aku hidup mewah.
Tapi sebenarnya aku miskin.”
 “Kau miskin?  Eh!  Pelik tu!”
 “Aku miskin dengan kasih sayang.  Ayah
dan emak aku miskin dengan keimanan.  Kaulah
yang kaya, Natrah!”
 “Aku kaya kata kau?”  tanya Natrah agak
terperanjat.
 “Ya!  Kau kaya!”  tegas Haryati.  “Kasih
sayang ibu bapa kau dapat.  Kau selalu bermesra
dengan ayah, emak dan adik-adik kau tu.  Kau
sembahyang bersama-sama, makan bersama-
sama.  Bila aku masuk ke rumah kau, aku terasa
sejuk.  Allah memberkati seluruh keluarga kau.”
 Natrah mengangguk-angguk.  “Setiap
keluarga cara hidupnya lain, bergantung pada
ibu bapa masing-masing.  Bersabarlah Yati.  Kan
sabar itu sebahagian daripada iman?”  pujuk
Natrah.
 Haryati termenung memikirkan kata-kata
Natrah tadi.  Boleh jadi benar juga pendapat
Natrah tu, kata hati kecilnya.  Dan dia mengangguk-
angguk.

6766

PasrahMenunaikan Kewajipan

 Mereka telah sampai ke surau.
 Pelajaran agama di surau itu terdapat dua
sesi.  Sesi pertama kanak-kanak belajar membaca
dan memahami isi kandungan Al-Quran.  Sesi
kedua pelajaran agama untuk kaum perempuan
di sekitar kampung tersebut.
 Haryati dan Natrah melangkah masuk ke
dalam. Sepuluh orang kanak-kanak sedang
bersiap-siap membaca Al-Quran.  Ustazah Hamidah
duduk di hadapan mereka.  Dia tersenyum
apabila melihat Haryati dan Natrah masuk.
 “Ustazah, Yati datang untuk belajar membaca
Al-Quran,”  beritahu Natrah  pada Ustazah
Hamidah setelah mereka duduk bersimpuh di
hadapannya.
 “Eloklah Yati,”  ujar Ustazah Hamidah dengan
lembut dan mesra.  “Di sekolah tu saya nampak
Yati bersungguh-sungguh memberi perhatian
ketika saya mengajar.  Belajarlah Yati, terutama
Al-Quran tu kerana di dalamnya terkandung
mukjizat yang tidak ternilai harganya.”
 “Benar ustazah.  Saya sungguh tertarik
mengikuti pengajaran ustazah di sekolah
terutama tentang kewajipan ibu bapa terhadap
anak-anaknya. Saya juga ingin belajar membaca
dan mempelajari kandungan Al-Quran tu,”
tegas Haryati pula.

6968

PasrahMenunaikan Kewajipan

 “Kalau begitu bukalah Al-Quran tu.  Cuba
baca surah pertama  ‘Alif lam mim’,  kata Ustazah
Hamidah.  Dia telah bersedia mengajar Haryati,
Natrah dan kanak-kanak yang lain membaca
surah masing-masing.
 Belajarlah Haryati dengan begitu tekun
membaca dan menghayati isi Al-Quran.  Betapa
murni dan damai hatinya ketika melafazkan kata-
kata hikmat daripada Allah yang benar-benar
suci dan abadi.
 Sesekali Ustazah Hamidah menegur pada
bacaan atau sebutannya yang salah.  Haryati
terus membaca dan membaiki sebutannya.  Dan
dia terus berazam untuk mendekatkan dirinya
kepada Allah.
 Suara kanak-kanak membaca Al-Quran
kedengaran begitu murni di sekitar surau itu.

6968

PasrahMenunaikan Kewajipan

71

Kepentingan Hidup Di Dunia dan
Akhirat

S ELESAI belajar membaca Al-Quran petang
itu Haryati terus berjalan pulang ke rumahnya.

 Dia berjalan melalui sebuah lorong di
pinggir kawasan perumahan Taman Aggerik
Desa.  Lorong itu begitu tenang dan damai.  Di
kiri kanannya terdapat pokok-pokok kelapa,
rambutan, mempelam dan ciku subur menghijau.
Udara yang segar daripada pepohon hijau
itu menjamah tubuhnya.
 Cita-cita dan pengharapannya kini mulai
tercapai.  Hasratnya untuk belajar membaca
Al-Quran dan menghayati kandungannya telah

71

berjaya dilakukannya meskipun secara sembunyi-
sembunyi.  Apakah dia berdosa menghayati
pelajaran agama secara berselindung itu?
 Oh Tuhanku!  Ampunilah aku sekiranya
maksud hamba-Mu ini tidak Kau redhai.  Begitu
permohonan Haryati ketika menuju ke rumahnya.
Dan dia terus melangkah sambil membimbit beg
menuju ke rumahnya.
 Ketika dia menjejak kaki dalam kawasan
perumahan itu,  tiba-tiba hatinya berdebar-debar.
Dia khuatir kalau-kalau ibunya mengetahui
tujuan sebenarnya dia keluar petang itu.  Apakah
yang akan berlaku terhadapnya?  Kebimbangan
mencengkam hatinya.
 Oh!  Tuhanku lindungilah hamba-Mu yang
ingin menghayati agama-Mu yang mulia dan
maha agung ini.  Sekali lagi dia berdoa dan
memohon restu.  Dia sedar, sebagai seorang
anak gadis yang lemah seperti dirinya, tidak ada
tempat yang lain selain daripada Allah untuknya
memohon perlindungan.  Memang sebenarnya
pada Allahlah kita wajib meminta pertolongan,
tegas hatinya.
 Akhirnya dia memasuki perkarangan
rumahnya.  Perasaannya kian berdebar-debar.
Namun dia cuba tabah dan cekal menghadapi
sebarang kemungkinan kerana sebenarnya dia

7372

PasrahKepentingan Hidup Di Dunia dan Akhirat

bertujuan baik, bukan melakukan sesuatu kesalahan.
Kenapa pula kita mesti takut pada kebenaran?
Begitulah keyakinan yang cuba disemaikan
dalam sanubarinya.
 Dia menanggalkan kasut secara berhati-hati
di muka pintu.  Dengan lafaz ‘Bismillah’ dia
melangkah masuk.
 “Baru pulang Yati?”  tiba-tiba muncul
pertanyaan itu dalam ruang tamu.
 Haryati tersentak.  Dia amat terperanjat.
Akan tetapi bila dilihat suara itu bukan datang
daripada ibunya,  perasaannya kembali tenang.
Haryati mengurut-ngurut dadanya.
 Suara itu dari Salbiah yang baru muncul di
ruang tamu.
 “Mama dan papa belum pulang lagi, kak?”
tanya Haryati kelegaan.
 Salbiah mengangguk-angguk dan
tersenyum.
 “Terperanjat Yati tadi.  Yati ingatkan mama,”
jelasnya mengorak senyum.
 “Adik Yati pergi ke surau tu?”  tanya Salbiah
menduga.
 “Ya kak!  Mula-mula belajar di rumah Natrah,
lepas tu barulah kami ke surau,”  jelasnya, minta
simpati.

7372

PasrahKepentingan Hidup Di Dunia dan Akhirat

 “Baguslah dik.  Belajarlah sungguh-
sungguh ilmu dunia dan akhirat tu, barulah
sempurna hidup kita,”  Salbiah menyokong dan
menunjukkan simpati.
 “Macam kakak, tak pernah tinggal
sembahyang, kan?”  tegas Haryati.
 Salbiah mengangguk-angguk.  “Ya dik.  Kita
mesti sembahyang kerana sembahyanglah tiang
agama kita.”
 “Yati kesallah kak.  Emak dan ayah tak
kenal tikar sembahyang pun,”  Haryati
menyampaikan perasaan kesalnya.
 “Kita tak boleh tuduh begitu, dik.  Mana
tau kalau mereka sembahyang dalam bilik tu,”
Salbiah cuba menasihati adik angkatnya.  “Eh!
Cepatlah adik naik.  Kejap lagi baliklah emak
dan ayah adik tu,”  gesanya.
 “Baiklah, kak!”  ujar Haryati, lantas
menaiki tangga, menuju ke kamarnya.

   * * *

DAN hari-hari berikutnya Haryati terus
berkunjung ke rumah Natrah.  Selepas berbincang
pelajaran sekolah,  lantas mereka ke surau.  Haryati
menyambung bacaan Al-Quran di samping
mempelajari maksud ayat-ayat suci itu.  Ternyata

7574

PasrahKepentingan Hidup Di Dunia dan Akhirat

kini Haryati begitu mudah membaca dan
menghayatinya.
 Ustazah Hamidah amat bangga kerana
muridnya memberi perhatian yang seimbang
terhadap pelajaran di sekolah dan pengetahuan
agama.  Dia percaya Haryati akan menjadi
seorang murid yang baik dan berjaya dalam
pelajaran dan hidupnya.
 Demikian juga Natrah.  Selain mendapat
bimbingan pelajaran agama di surau itu, dia
mendapat bimbingan pula di rumahnya.
Keluarganya begitu memberi perhatian terhadap
pelajarannya di sekolah dan pengamalan ibadat
di rumahnya.
 Kini, dua orang rakan sekelas dan
sehaluan itu menjadi harapan guru-guru di
Sekolah Menengah Seri Sentosa.  Ramai di
antara guru-guru mereka mengharapkan keduanya
menjadi murid terbaik dalam keputusan
peperiksaan PMR nanti.  Mereka bukan saja
dapat mengharumkan nama sekolah itu tetapi
hidup mereka juga akan sempurna dan terjamin.
 Pelajar-pelajar di sekolah itu juga
diwajibkan menyertai dua bidang kokurikulum.
Pertama, dalam pasukan beruniform.  Kedua
dalam mana-mana badan akademik.  Haryati dan
Natrah sama-sama memilih Puteri Islam sebagai

7574

PasrahKepentingan Hidup Di Dunia dan Akhirat

badan beruniform dan Persatuan Agama Islam
sebagai badan akademik.
 Oleh sebab itu, di mana sahaja mereka
berada, mereka akan kelihatan bersama-sama,
mengikuti latihan kokurikulum bersama dan
belajar pelajaran agama di surau juga bersama-
sama.  Ternyata kini persahabatan keduanya
seperti aur dengan tebing atau lebih tegas lagi
seperti isi dengan kuku.
 Demikianlah perhubungan kedua-dua orang
gadis yang menyedari kepentingan hidup di
dunia dan akhirat.

7776

Kepentingan Hidup Di Dunia dan Akhirat

Akhirnya Terguling Juga

B EBERAPA minggu menjelang... Petang itu
Puan Habibah pulang ke rumahnya dengan

perasaan yang amat jengkel.  Mukanya merah
padam.  Dia menutup pintu kereta Proton Saga
berwarna biru air laut itu sekuat hati.  Berdegum
bunyinya.
 Salbiah segera meluru ke arah pintu untuk
menyambut kepulangannya.  Dia bersedia untuk
membawa barang-barang yang dibawa pulang
oleh Puan Habibah.  Akan tetapi tidak ada
barang-barang itu apabila dijenguk dalam kereta
tersebut.
 “Kau dah masak, Salbiah?”  tanya Puan
Habibah dengan suara yang agak keras.

7776

Kepentingan Hidup Di Dunia dan Akhirat

 “Saya dah masak, mak encik,”  jawabnya
agak gusar dan khuatir.  Dia melihat riak Puan
Habibah kurang baik petang itu.
 “Masakkan air.  Petang ini, aku nak mandi
air panas,”  begitu perintah Puan Habibah sambil
melangkah masuk ke ruang tamu.  Mukanya
bagaikan udang dibakar.
 “Baik, mak encik,”  kata Salbiah dengan
penuh sopan dan hormat.
 “Pergilah!  Buat apa terhegeh-hegeh di
sini!”  Puan Habibah mengherdik bila dilihatnya
Salbiah masih tercegat di situ.
 Salbiah menunggu di situ kiranya Puan
Habibah ingin menyuruh hal-hal lain yang akan
dikerjakannya.  Bila diherdik begitu, dia segera
menuju ke ruang dapur.
 Puan Habibah menghempaskan punggung ke
kerusi empuk.  Berdebam bunyinya.  Mulutnya
digetap, menahan perasaan marah.  Menarik nafas
panjang-panjang.  Ternyata dia amat marah dan
penuh kecewa.
 “Haryati di mana, Salbiah?”  teriaknya
melepas geram.
 Suaranya jelas kedengaran di dapur.  Salbiah
segera bergegas ke ruang tamu,  “Adik Yati
belum pulang lagi, mak encik.”

7978

PasrahAkhirnya Terguling Juga

 “Yalah!  Dia ke mana?”  herdik Puan Habibah
pula.
 “Di ... dia ke rumah kawannya, mak
encik,”  jawab Salbiah agak terketar-ketar.
 “Kawannya tu siapa?  Di mana ha?”
 “Sa ... saya tak tau, mak encik.”
 “Kau tak tau ke, pura-pura tak tau ha?”
marah Puan Habibah semakin menyinga.
 “Saya benar-benar tak tau, mak encik.”
 “Apa yang kau tau ha?”  bentak Puan
Habibah.  Mukanya diangkat ke arah Salbiah.
Menjuih mulutnya.  “Sudah!  Pergi ke dapur tu.
Lekas masakkan air!”  herdiknya.
 Sekali lagi Salbiah melangkah ke dapur.
Di fikirannya berligar seribu tanda tanya.  Dia
percaya Puan Habibah mengalami sesuatu
masalah yang agak berat kerana itulah dia yang
tidak bersalah menerima sasarannya pula.
Perkara begitu memang pernah dialaminya.
Sebagai orang gaji dia mestilah bersabar,
fikirnya.
 Tindakan yang bijaksana adalah
mendiamkan diri dan menuruti saja apa
kehendak mak enciknya itu.  Dia tahu bahawa
dia tidak bersalah.  Apabila sejuk dan hilang
kemarahannya, Puan Habibah akan kembali baik
kepadanya.  Buat apa dia berkecil hati.  Kesabaran

7978

PasrahAkhirnya Terguling Juga

itu tanda orang yang beriman, begitu keyakinan
Salbiah.
 “Salbiah! Dah pukul berapa sekarang ha?”
menjerit pula Puan Salbiah di ruang tamu.
 Sekali lagi Salbiah berkejar ke ruang tamu.
Dia melihat jam di dinding.  Jam itu terletak
di belakang Puan Habibah.  “Pukul lima, mak
encik,” jelasnya sambil menunggu apa pula
sasaran yang akan diterimanya.
 “Dah pukul lima.  Pak encik kau tu tak
pulang-pulang lagi ha!” begitu bentak Puan
Habibah pula.
 Sebagai seorang yang begitu patuh dan
taat, Salbiah segera pula menuju ke dapur.  Oh!
Tuhan, lindungilah hamba-Mu yang daif ini,
doanya di dalam hati.  Saat-saat begitu hendaklah
kita mengingati Allah, fikirnya.
 Puan Habibah memang tidak sangka perkara
itu boleh berlaku.  Memang tidak diduganya.
Siapa juga akan marah dan kecewa jika sesuatu di
dalam genggaman tiba-tiba dirampas orang.  Siapa
yang tidak kesal dan kecewa ha?  Bentaknya di
dalam hati.  Dia menumbuk-numbuk kerusi
empuk itu berulang-ulang kali, melepas geram.
 Di layar fikirannya masih tergambar lagi
peristiwa yang tidak diduga itu berlaku.  Berlaku

8180

PasrahAkhirnya Terguling Juga

dengan tiba-tiba ...

   * * *

DEWAN MESYUARAT dalam bangunan
Persatuan Perempuan di bandar K itu, dipenuhi
ahli-ahlinya seramai lebih lima ratus orang.  Hari
itu diadakan mesyuarat agung tahunan.  Beberapa
orang ternama termasuk Menteri Besar, dijemput
hadir dalam mesyuarat itu.
 Sebentar tadi Menteri Besar telah berucap
panjang sebelum merasmikan mesyuarat
tersebut.  Beliau menyatakan perasaan bangga
dan berterima kasih kepada Persatuan Perempuan
di kota K kerana begitu aktif menjalankan
aktivitinya.
 “Saya mendapat tahu puan-puan telah
menjalankan pelbagai kegiatan untuk kepentingan
ahli-ahli seperti mengadakan kelas jahitan,
menggubah bunga, kelas aerobik dan kelas
masak-memasak. Kegiatan-kegiatan tersebut
tentulah sedikit sebanyak dapat menambah
pengetahuan dan kemahiran ahli-ahli persatuan
ini,”  begitulah ucapan Menteri Besar.
 “Sungguhpun begitu, pada pendapat saya,
Persatuan ini sepatutnya dapat menjalankan

8180

PasrahAkhirnya Terguling Juga

kegiatan yang lebih bermanfaat dan lebih
berfaedah kepada masyarakat dan negara,”
sambung Menteri Besar yang berbadan tegap,
memakai baju Melayu dan bersongkok.
“Kegiatan meningkatkan pelajaran kepada
ahli-ahli dan anak-anak ahli misalnya patut juga
dijalankan.  Kegiatan ini akan menaik taraf lagi
kehidupan rakyat khususnya di kalangan puan-
puan.”
 “Bangsa  kita  juga  amat   kurang
menceburkan diri dalam bidang perniagaan.
Saya percaya pihak puan-puan dapat merancang
menubuhkan sebuah koperasi atau apa-apa
badan perniagaan supaya dapat membimbing
ahli-ahli dalam lapangan ini, di samping dapat
pula menambahkan kewangan persatuan dan
kewangan ahli-ahli.”
 “Dalam zaman moden dan serba
membangun ini kita tidak mahu golongan wanita
semata-mata mementingkan keindahan, kecantikan
dan kemegahan diri.  Negara berkehendakkan
bangsa kita merebut segala peluang untuk
meningkatkan taraf hidup seperti wanita-wanita
di negara Barat, Jepun dan Korea.”
 “Mereka begitu memberi perhatian
kepada pembangunan bangsa dan negaranya

8382

PasrahAkhirnya Terguling Juga

selain daripada pembangunan itu sendiri!”
demikian antara lain saranan Menteri Besar
dalam ucapan perasmian mesyuarat agung itu.
 Sesungguhnya saranan itulah salah satu
faktor sehingga tergulingnya jawatan Ketua
Persatuan Perempuan bandar K dalam mesyuarat
agung tersebut.
 Sebelum ini memang para jawatankuasa
berkali-kali bersuara agar Persatuan itu
menjalankan aktiviti yang lebih memberi manfaat
dan faedah kepada ahli, masyarakat dan negara.
Akan tetapi setiap suara dan saranan itu ditentang
atau diabaikan oleh Ketua Persatuan tersebut.
 Ketuanya begitu memberi perhatian dan
ghairah sekali mengadakan kelas-kelas dan
pameran-pameran gubahan bunga, jahitan dan
masak-memasak.  Kegiatan-kegiatan itu memang
menjadi minat dan kesukaannya.  Sesuai sebagai
isteri seorang jutawan yang ingin kepada
kecantikan dan keagungan.
 Hari itu ketua tersebut telah digulingkan
meskipun sebelumnya dia begitu berusaha untuk
mengekalkan kedudukannya.  Pelbagai cara
diusahakannya, sehingga ada di antara ahli-ahli
itu yang disuapkan dengan wang!
 Akan tetapi akhirnya dia terguling juga.

8382

PasrahAkhirnya Terguling Juga

 Dan ketua itu tidak lain dan tidak bukan
adalah Puan Habibah!
 Betapa kekecewaan dan kemarahan membelit
dan meramas-ramas hatinya.

8584

Akhirnya Terguling Juga

Terlantar Jua Di Persimpangan

K ETIKA jam di dinding berdenting sekali,
menunjukkan pukul lima setengah petang,

terdengar bunyi enjin kereta berhenti di bawah
anjung rumah batu dua tingkat itu.  Kereta itu
berhenti di sebelah kereta Proton Saga.  Kereta
itu lebih besar dan indah.  Kereta volvo berwarna
putih.
 Keluar Encik Firdaus sambil membimbit
beg kulit berwarna hitam.  Dia menutup pintu
kereta itu dengan agak kasar.  Setelah
menanggalkan sepatunya, dia melangkah masuk
sambil melonggarkan tali lehernya.

8584

Akhirnya Terguling Juga

 “Abang memang tak bertimbang rasa
langsung.  Minta tolong pun tak boleh diharap!”
begitu ledakan kata-kata meletup daripada mulut
Puan Habibah.  Dia masih terbenam di kerusi.
Wajahnya bengis seperti harimau lapar.
 Ketika itu Encik Firdaus hendak
menegurnya, tiba-tiba kata-kata itu pula
diterimanya.  Dia menjadi panik dan tercegat-
cegat di hadapan Puan Habibah.
 “Apa yang kau cakap ni, Bibah?  Menuduh
aku tak tentu fasal ha?”  herdik Encik Firdaus.
 “Bukankah saya minta tolong daripada abang
dulu.  Sekarang, beginilah jadinya!”  bentak
Puan Habibah, meluahkan perasaan kesalnya.
 “Habibah!  Aku baru balik dari mesyuarat
juga.  Penat kau tau?  Bukan nak layan dengan
baik.  Menuduh yang bukan-bukan pula!”
 “Abang tau tak, apa yang dah jadi pada saya
ha?”
 “Eh!  Manalah aku tau!”  bentak Encik
Firdaus sambil menghempaskan punggungnya
ke kerusi.  “Apa yang dah berlaku pada kau ha?”
dia menjegil ke arah Puan Habibah.  Mendesak.
Ingin tau.
 “Saya tidak terpilih lagi menjadi ketua
Persatuan Perempuan tu.  Hm! ... hm! ... hm!”
dan dia menangis tersedu-sedu.  Mukanya
disembam ke kerusi.

8786

PasrahTerlantar Jua Di Persimpangan

 “Eh!  Macam mana awak boleh tidak dipilih
tu ha?”  Encik Firdaus agak terperanjat.  Dia
begitu bersimpati terhadap isterinya.  Begitu
banyak masa dan tenaga telah dikorbankan oleh
isterinya untuk persatuannya itu.  Tiba-tiba dia
disingkir.  Dia digulingkan.  Mengapa?  Pertanyaan
itu menghantui fikirannya.
 “Kerana abanglah!  Abang langsung tidak
tolong berkempen untuk saya.  Memujuk
isteri rakan-rakan abang tu!”  Puan Habibah
menghempaskan perasaan kesalnya.
 Memang benar dia tidak melakukan
permintaan isterinya itu.  Bukan mudah untuk
mempengaruhi orang sekarang, apa lagi golongan
wanita yang tidak begitu rapat perhubungan
dengannya, fikir Encik Firdaus.  Kalau lelaki
bolehlah diusahakan, menyogok wang misalnya.
 “Sekarang dah terlepaslah peluang saya tu,
bang!”  perasaan kecewa meragut hati Puan
Habibah pula.
 Ya!  Memang akan terlepas pula suatu
peluang istimewa untuk isterinya itu, akui Encik
Firdaus dalam hatinya.  Peluang itu memang
terbuka kepada isterinya jika dia terpilih
menjawat jawatan Ketua Persatuan Perempuan
itu:  Dia telah dicalonkan untuk dianugerahkan
Pingat Jasa Kebaktian atau PJK.

8786

PasrahTerlantar Jua Di Persimpangan

 Pingat itu sangat diharap-harapkan oleh orang
perjuangan seperti Puan Habibah.  Jika pingat itu
diperoleh maka akan terpampanglah di dadanya.
Betapa berbangganya dia bila menghadiri majlis
jamuan negeri itu.
 Oh!  Harapannya telah hancur dan berkecai!
 “Bukan kau saja yang menerima nasib
malang hari ini, Bibah.  Aku juga senasib
dengan kau!”  Encik Firdaus pula menghamburkan
perasaan kekecewaannya.  Puan Habibah segera
mengesat air matanya bila mendengar kata-kata
suaminya tadi.
 “Apa pula yang berlaku pada abang ha?”
tanya Puan Habibah, sambil menjamah wajah
suaminya dengan penuh simpati.
 “Aku pula tidak dipilih sebagai Ketua
Pengarah Syarikat Usahasama Eksport Papan
Lapis tu!”
 “Peluang abang untuk mendapat bonus
sebanyak sepuluh ribu ringgit tu macam mana?”
 “Macam mana lagi, melepaslah!”
 “Sepuluh ribu ringgit terlepas begitu saja?
Oh!  Memang malang nasib kita bang!”  perasaan
kesal dan kecewa terasa meramas dan membelit-
belit hati Puan Habibah.
 Sebenarnya dia begitu mengharap-harapkan
wang itu untuk menukarkan kerusi set rumahnya

8988

PasrahTerlantar Jua Di Persimpangan

yang dianggap telah ketinggalan zaman.  Dia
ingin membeli seset kerusi antik, berukir-ukiran
yang diperbuat daripada kayu jati.  Kerusi itu
pernah dilihatnya di rumah seorang rakannya
yang diimport dari Indonesia.  Kecewa benar
dia bila mendengar suaminya tidak lagi terpilih
sebagai Ketua Pengarah syarikat itu.
 “Habis, abang sebagai apa sekarang?”
pertanyaan itu amat membimbangkannya, takut
kalau-kalau suaminya sudah tidak berkuasa lagi
dalam syarikat tersebut.
 “Sebagai Ahli Lembaga Pengarah sajalah!”
jawab Encik Firdaus sambil menongkat dagu,
penuh kesal.
 Kalau terpilih juga sebagai Ahli Lembaga
Pengarah senanglah hatinya.  Elaun bulanannya
sudah agak mewah, sampai lima ribu ringgit
sebulan, cukuplah. Fikir Puan Habibah.  Dia
menarik nafas kelegaan.
 Ketika itulah tiba-tiba muncul Haryati di
muka pintu ...
 “Heiii Yati!  Kau berulang alik ke surau itu
ya?  Memang anak tak boleh diharap.  Macam
papanya juga!”  Puan Habibah mengherdik dan
memandang tajam ke arah Haryati.
 Haryati menunduk. Dia ketakutan dan
amat bimbang sambil memeluk begnya erat-

8988

PasrahTerlantar Jua Di Persimpangan

erat.  Namun dia bersedia menghadapi seribu
kemungkinan.  Bukankah ketabahan itu penawar
kebimbangan?  Begitu keyakinan yang tertanam
kukuh di hatinya.
 “Ingat Yati!  Ini amaran mama yang terakhir.
Kalau kau pergi juga, mama akan hukum kau
cukup-cukup.  Pergi salin pakaian tu!”  Puan
Habibah mengancam anaknya.  Matanya
membulat ke arah Haryati.  Bibirnya diketap,
penuh amarah.
 Haryati mengatur langkah perlahan sekali
sambil menunduk penuh sopan.  Akhirnya dia
berlari naik tangga menuju ke kamarnya.
 Dia menghempaskan tubuhnya ke katil
lantas menangis teresak-esak.  Sejauh mana dia
cuba menenangkan perasaannya, namun
kepiluan dan kesedihan menyelimuti jua hatinya.
Seorang anak gadis yang begitu lemah-lembut
dan berazam untuk membina dirinya mendekatkan
diri kepada Allah, berasa amat tersinggung
apabila ibu dan keluarga sendiri tidak menyedari
hakikat kesempurnaan hidup sebenarnya.
 Oh!  Betapa malang hidupnya dalam
sebuah keluarga yang begitu mewah dengan
kebendaan akan tetapi miskin pula dengan
keimanan, demikian dia menyesali nasibnya.
Oh!  Tuhan lindungilah hamba-Mu yang lemah

9190

PasrahTerlantar Jua Di Persimpangan

ini.  Berikanlah kekuatan kepadaku untuk
menyedarkan kealpaan kedua-dua ibu bapaku
terhadap-Mu, begitulah harapan dan doa yang
ikhlas dan penuh bertanggungjawab.
 Matahari telah bersembunyi di sebalik
tabirnya.  Malam menjelma jua.  Di luar kamar Yati
terdengar suara cengkerik, merupakan muzik
alam mendendangkan irama sejagat.  Ketika itu
jua terdengar suara azan berkumandang sayup-
sayup dari arah surau Kampung Kelapa
Condong.  Di situlah dia mendapat pendidikan
keagamaan.
 Lantas dia bangun bersalin pakaian, menuju
ke kamar mandi.
 Sebentar kemudian berdirilah seorang anak
gadis memakai kain telekung, menghadap Tuhan
yang Maha Esa dengan penuh khusyuk dan
tawaduk.

9190

PasrahTerlantar Jua Di Persimpangan

93

Tuhan Beserta Orang yang Sabar

SALBIAH begitu tekun menyiapkan hidangan
malam itu.  Seperti biasa, seperti malam-

malam lainnya, dia menghidangkan makan
malam sepenuhnya di atas meja makan.  Lauk-
pauk dan nasi telah diceduk ke dalam pinggan.
Cuma menunggu pak encik dan mak enciknya
menjamah hidangan.
 Orang gaji yang begitu tekun dan cekap
mengendalikan masakan dan menyelenggarakan
rumahtangga di rumah yang serba mewah itu,
menyebabkan Puan Habibah begitu selesa dan
jarang sekali memasak dan menyelenggarakan
rumahnya.  Dia lebih menumpukan perhatian di
luar daripada dalam rumahnya sendiri.

93

 Kurang sekali masanya diperuntukkan
untuk rumahtangganya.  Dia memberi
kepercayaan sepenuh-penuhnya kepada Salbiah.
Bertuah benar dia mendapat orang gaji yang
begitu tekun dan ikhlas pula mengendalikan
rumahtangganya.
 Lima tahun yang lalu dia mengambil
Salbiah bekerja di rumahnya.  Salbiah adalah
anak yatim piatu setelah kematian ibu
dan bapanya di kampung.  Ibu dan bapa Salbiah
meninggal dunia seorang demi seorang kerana
menghidap penyakit yang serupa iaitu demam
malaria.  Ketika itu penyakit tersebut begitu
menular di kampungnya.
 Salbiah amat bertuah kerana semenjak kecil
lagi dia diasuh dan dididik oleh kedua-dua
ibu bapanya dengan ilmu dunia dan akhirat.
Seorang guru di kampungnya telah mengajarnya
membaca Al-Quran dan beribadat.  Begitu juga
kedua-dua ibu bapanya sangat taat mengerjakan
amal ibadat.
 Asuhan itulah yang tersemai di jiwanya
sehingga dia diambil bekerja di rumah Encik
Firdaus sekarang.  Dia juga amat bersyukur
kerana diambil bekerja di situ.  Jika tidak entah
di mana hidupnya terbuang.

9594

PasrahTuhan Beserta Orang yang Sabar

 Ketika Haryati dilahirkan, Encik Firdaus
agak bimbang kerana belum mendapat orang gaji
dan pengasuh yang baik di rumahnya.  Sebelumnya
sudah beberapa orang gaji diambil bekerja, tetapi
tidak kekal lama kerana layanan Puan Habibah
terlalu kasar, maklumlah anak tunggal seorang
hartawan.
 Setelah Salbiah bekerja di rumah mereka,
betapa bahagianya mereka kerana beliau
begitu pandai melayani rumahtangga serta dapat
menjadi pengasuh yang baik terhadap Haryati.
Saban hari anak itu dijaga dan diasuh dengan
sempurna oleh Salbiah.  Kerana itu jua Haryati
begitu betah dengannya.
 Encik Firdaus sendiri berasal dari
kampung.  Kampung Padang Melati, di daerah
utara Negeri P.  Di situlah juga tinggal Salbiah
bersama keluarganya.  Dia kenal baik dengan
keluarga Salbiah.  Kerana itulah dia mengambil
Salbiah tinggal bersama-samanya apabila kedua-
dua ibu bapanya meninggal.  Kebetulan pula
ketika itu orang gaji di rumahnya telah melarikan
diri.
 Dia amat kesal di atas tindakan orang gajinya
yang terakhir itu.  Orang gajinya itu bukan saja
tidak memberitahu mereka ketika meninggalkan
rumahnya, malah beberapa utas barang kemas

9594

PasrahTuhan Beserta Orang yang Sabar

isterinya dilarikan.  Semenjak itu dia bercita-cita
benar untuk mencari orang gaji yang jujur dan
amanah.
 Sehingga itulah Salbiah bekerja di situ dan
mereka amat menyayanginya.  Dia bukan saja
rajin bekerja malah mereka tahu dia adalah
seorang yang beriman.  Kerana itulah mereka
amat mempercayainya.
 Salbiah juga tahu membawa diri dan
sedar pula nasib dirinya.  Dia juga amat
mengkagumi kejayaan hidup Encik Firdaus.
Encik Firdaus ialah seorang pemuda
kampungnya yang sangat tekun belajar sehingga
berjaya melanjutkan pelajarannya ke Universiti.
Kemudian dia dapat bekerja di bandar K sebagai
pegawai kewangan.
 Encik Firdaus berkenalan dengan Puan
Habibah ketika Puan Habibah menjadi kerani
kewangannya sendiri.  Mereka berkahwin dan
meletakkan jawatan kerana menguruskan
perniagaan dan harta ayah Puan Habibah.  Semua
harta keluarganya telah diwariskan kepadanya.
 Kini ayah dan ibu Puan Habibah tinggal di
sebuah kampung sambil menjaga kebun buah-
buahan dan meladeni usia tua mereka.  Mereka
telah pun menunaikan fardu Haji di Mekah.

9796

PasrahTuhan Beserta Orang yang Sabar

 Kedua-dua ibu dan bapa Encik Firdaus
pula masih tinggal di Kampung Melati
mengerjakan sawah.
 Demikianlah riwayat hidup Salbiah, Encik
Firdaus dan Puan Habibah.  Mereka kini tinggal
bersama-sama akan tetapi berlainan pula taraf
dan pendirian beragama, seperti bumi dengan
langit layaknya.

   * * *

KETIKA Salbiah selesai menyiapkan hidangan
itu, tiba-tiba muncul Puan Habibah.  “Dah siap
makanan malam ini, Salbiah?”  dia bertanya.
Matanya  menerpa ke arah hidangan di atas
meja.
 “Dah siap, mak encik,”  jelas Salbiah.
 “Pergi panggil adik Yati kau tu!”  Puan
Habibah mengarahkan mukanya ke arah bilik
Haryati, di tingkat atas.
 “Baik, mak encik,” kata Salbiah, dia terus
berlalu ke bilik Haryati.
 Ketika itu jua muncul Encik Firdaus.  Dia
terus duduk pada sebuah kerusi tanpa
memandang Puan Habibah.  Puan Habibah juga
terus duduk pada sebuah kerusi tanpa
menghiraukan suaminya.  Ternyata sekali kedua-

9796

PasrahTuhan Beserta Orang yang Sabar

duanya masih berkonfrontasi.  Atau keduanya
masih mengalami kekecewaan dalam perjuangan
hidup masing-masing.
 Wajah Encik Firdaus dan Puan Habibah
sekata: muram dan berdukacita, macam bulan
kabur dilindungi mendung hitam.
 Sebentar kemudian muncul pula Salbiah
akan tetapi tiada Haryati bersama-samanya.
 “Mana Yati ha?”  Puan Habibah
membeliakkan matanya.
 Salbiah terus menerangkan hal sebenarnya,
“Adik Yati tak mau makan, mak encik.”
 “Eh!  Budak tu nak tunjuk keras kepala
ya???”  herdik Puan Habibah.
 Dia begitu meradang.  Lantas bingkas
bangun, berjalan cepat-cepat menuju ke kamar
Haryati.  Dia membuka pintu agak kasar.
Haryati begitu terperanjat.
 “Apa yang kau buat dalam bilik ini ha?”
jerkah Puan Habibah.
 “Saya membaca buku, mama,” jelas Haryati.
 “Sekarang masa makan, bukan masa baca
buku.  Mari!”  bentak Puan Habibah.  Lantas
memegang tangan Haryati dan menariknya
secara kasar.
 Haryati terpaksa melangkah menuruti
ibunya.  Puan Habibah menuruni tangga sambil

9998

PasrahTuhan Beserta Orang yang Sabar

menarik tangan anaknya.  Haryati turut melangkah
terhuyung-hayang mengikut langkah ibunya.
 “Duduk Yati!  Makan!”  ugut Puan Habibah,
kasar sekali.
 Haryati duduk pada sebuah kerusi di samping
kerusi ibunya.  Akan tetapi dia terus mendiamkan
diri.  Wajahnya muram dan panik.
 “Makan Yati!  Makan!”   bentak Puan
Habibah lagi sambil menyengguk kepala Haryati
beberapa kali ke pinggan nasi di hadapannya.
 “Eh!  Budak tu tak mau makan, kenapa
pula dipaksa-paksa ha?”  sergah Encik Firdaus,
nada suaranya agak keras, menunjukkan simpati
kepada anaknya.
 Puan Habibah tambah meradang.  Dia
bercekak pinggang.  Sebelah tangannya disengguk-
senggukkan pula kepala Haryati ke pinggan nasi.
“Makan Yati!  Makan! ...”  sergahnya sambil
mengetap-ngetap giginya, geram.
 Ketika itu terdengar suara Haryati,  “Papa!
...”  Dia merayu, meminta pertolongan.
 “He!  Apa yang kau buat  pada budak tu ha?
Lepaskan kepala Haryati tu!”  bentak Encik
Firdaus, turut meradang.
 Puan Habibah segera melepaskan kepala
Haryati.

9998

PasrahTuhan Beserta Orang yang Sabar

 Haryati menangis teresak-esak.  Lantas
bangun, cepat-cepat melarikan diri keluar dari
ruang dapur itu, menaiki tangga, meluru ke
kamarnya.
 Puan Habibah tercengang, mengetap
bibirnya.  Matanya membulat menuruti Haryati.
Encik Firdaus menggeleng-gelengkan kepala.
 Salbiah begitu panik.  Pinggan yang
dipegangnya tiba-tiba terlepas ke lantai.
Berderang bunyinya.  Pecah dan hancur.
 “Ha!  Apa pula tu ha?”  herdik Puan Habibah
sambil menoleh ke arah Salbiah.
 Salbiah menunduk, mengutip serpihan
pinggan di atas lantai.
 “Hm!  Semua tak boleh diharap!”  bentak
Puan Habibah.  Dia melangkah keluar dari ruang
dapur itu dengan penuh amarah menuju ke ruang
tamu.  Di situ dia menghempaskan punggungnya
ke kerusi, kemarahan berombak-ombak di
dadanya.
 Encik Firdaus merenungi hidangan di atas
meja. Dia juga tidak berselera untuk makan.  Dia
berfikir sesuatu.  Lantas dia pula melangkah dari
situ menuju ke ruang tamu.  Matanya meleret
ke arah Puan Habibah yang membungkam
dirinya di kerusi.

101100

PasrahTuhan Beserta Orang yang Sabar

 Encik Firdaus terus melangkah, menaiki
tangga, menuju ke kamar Haryati.  Dia berdiri
sejenak di muka pintu.  Terdengar suara esakan
tangis Haryati di dalam kamarnya, begitu
memilukan hatinya.  Dia mengetuk pintu kamar
itu dengan perlahan-lahan.  “Yati!  Yati!  Mari
makan nak,”  serunya bernada lembut, memujuk.
 Haryati terus menangis teresak-esak.
 Encik Firdaus mengetuk pula pintu itu lagi.
“Marilah Yati!  Kalau tak makan perut tu kosong,
nanti masuk angin pula,”  pujuknya.
 Haryati mengangkat muka ke arah
ayahnya.  Suara itu membelai hatinya.  “Yati tak
mau makan, papa.  Yati kenyang.  Nanti bila Yati
lapar, Yati makanlah,”  jawapannya begitu
tenang tanda bersimpati terhadap ayahnya.
 Kemudian terdengar suara Encik Firdaus dari
luar, bernada lembut dan merayu, “Baiklah!  Yati
makan tau!”
 “Ya papa!”  Haryati membuat pengakuan.
 Setelah itu dia terdengar bunyi tapak kaki
ayahnya menuruni tangga.  Dia bangun
dari tidurnya, duduk di pinggir katil.  Matanya
menjamah satu demi satu perabot yang terdapat
dalam kamarnya : almari hias, peti televisyen,
almari pakaian, meja tulis dan akhirnya mata itu
terhenti pada naskah Al-Quran yang terletak di
atas rihal.

101100

PasrahTuhan Beserta Orang yang Sabar

 Haryati bangun, melangkah menuju ke arah
Al-Quran itu.  Dia mengambil Al-Quran itu
lantas mencium dan mendakap ke dadanya.  Dia
mengetap bibir menahan sendu. Sejurai airmata
mengalir di pipinya.
 Tuhan beserta orang yang sabar.

103102

Tuhan Beserta Orang yang Sabar

Kecintaan terhadap Anak

K ETIKA subuh yang bening itu
kedengaranlah suara azan bergema dari

masjid Taman Anggerik Desa. Suara itu mendayu-
dayu, berkumandang di udara, menyeru umat
Islam menunaikan solat subuh.  Bermaksud :
 Allah Maha Besar, Allah Maha Besar,
 Saya mengaku bahawa tidak ada Tuhan
melainkan Allah,
 Saya mengaku bahawa Muhammad itu
utusan Allah,
 Marilah sembahyang, marilah sembahyang,
 Marilah menuju kejayaan, marilah
 menuju kejayaan,
 Sembahyang lebih baik daripada tidur,

103102

Tuhan Beserta Orang yang Sabar

 Allah Maha Besar, Allah Maha Besar,
 Tidak ada Tuhan melainkan Allah ...
 Suara azan yang amat suci dan amat murni
itu menyelinap ke seluruh pelusuk Taman
Anggerik Desa, termasuk rumah banglo dua
tingkat Encik Firdaus dan menyedarkan Haryati
daripada tidurnya ...
 Haryati segera bangun, memetik suis lampu.
Cahaya elektrik menerangi seluruh kamar
itu.  Dia menuju ke bilik air mengambil air
sembahyang.  Begitulah anak yang soleh setelah
pintu hati terbuka seluas-luasnya mencintai
Allah Yang Maha Berkuasa.
 Ketika itu pula ruang kamar tidur Encik
Firdaus bersama Puan Habibah masih suram.
Kedua-duanya masih tidur nyenyak diulit mimpi
yang indah-indah.  Mereka berselimut tebal dan
enak sekali tidur dalam pelukan udara pagi yang
dingin.
 Selesai mengambil air sembahyang,
Haryati mengenakan kain telekung yang putih
bersih, menghadap kiblat.  Bersembahyanglah
dia dengan penuh khusyuk dan tawaduk
mengabdikan dirinya kepada Allah ... Allah Yang
Maha Pengasih lagi Maha Penyayang.
 Ketika sujud terakhir, sekali lagi dia
berdoa kepada Allah supaya memberi taufik

105104

PasrahKecintaan terhadap Anak

dan hidayah kepadanya.  Dan begitu juga setiap
kali dia berdoa, dia memohon kepada Allah agar
membuka hati kedua-dua ibu bapanya supaya
beriman dan menuju ke jalan Allah.
 Apabila selesai memberi salam, dia
menadah pula tangannya, memohon kepada
Allah mudah-mudahan keputusan yang
diambilnya semalam, direstui-Nya.
 Semalam, sebelum matanya terlelap, dia
begitu gelisah dan terharu sekali.  Dia amat
menyesali terhadap emaknya yang bertindak
kasar terhadapnya.  Apakah dia benar-benar
bersalah menunaikan kewajipan seorang insan,
di samping belajar ilmu dunia, dia mempelajari
ilmu akhirat?
 Oh!  Ibuku, sampai hatimu mengawal
anakmu untuk mendampingi dirinya dengan
Allah ...  Begitu penyesalannya.  Ketika itu jua
tiba-tiba sejurai air mata mengalir di pipinya.
Dan menangislah dia teresak-esak mengenangkan
nasib malang yang menimpa dirinya di sebuah
rumah yang serba mewah itu ...
 Namun dia terus bertekad, menanam azam
yang padu, biar apa pun yang terjadi, dia tetap
mendampingi Allah yang amat dicintainya.

   * * *

105104

PasrahKecintaan terhadap Anak

PAGI telah ranum.
 Matahari memuntahkan cahayanya
begitu mewah ke seluruh persada alam,
termasuk rumah banglo dua tingkat di Taman
Anggerik Desa, di pinggir bandar K.  Burung-
burung sudah berhenti berkicauan di dahan kayu.
Burung-burung itu begitu sibuk mencari makan
untuk anak-anaknya di dalam sarang.
 Puan Habibah keluar dari kamar tidur
menuruni tangga ke ruang tamu.  Dia masih
memakai baju tidur.  Dia berdiri tegak di situ,
mendepang tangannya sambil menguap.  Matanya
menjamah permukaan jam di dinding.
 Hm!  Sudah pukul sembilan pagi,
rungutnya di dalam hati.
 Dia menjenguk ke sana ke mari mencari
Haryati.  Pagi itu dia rasa amat bersalah kerana
bertindak terlalu kasar terhadap anaknya
semalam.  Jika tidak meminta maaf pun dia ingin
berbaik-baik semula dengan Haryati.
 Di dalam ruang tamu itu tidak ada Haryati.
Dia segera menaiki tangga menuju ke kamar
anaknya.  Mentang-mentang hari minggu, sampai
pukul berapa dia nak tidur, rungutnya di depan
pintu.
 Puan Habibah mengetuk pintu kamar Haryati
perlahan-lahan sambil berseru, “Yati!   Yati! ... “

107106

PasrahKecintaan terhadap Anak

Tidak ada jawapan daripada anaknya.  “Yati!  Dah
pukul sembilan ni.  Bangunlah nak!”  serunya
pula dengan nada lembut, bertujuan memujuk.
 Pun tidak ada jawapan.
 Lantas dia memutar tangkai kunci pintu
kamar itu.  Pintu terbuka.  Matanya liar meragut
katil tidur Haryati.  Ternyata Haryati tidak ada!
“Eh!  Ke mana pergi budak ni?”  dia bertanya,
kehairanan.  Segera menutup pintu kamar itu,
menuruni tangga menuju ke ruang tamu.
Dia melihat Salbiah sedang berkemas di situ,
“Ada kau nampak Yati, Salbiah?”  tanya Puan
Habibah.
 “Tak ada, mak encik.  Di dapur tadi pun tak
ada adik Yati tu,”  jelas Salbiah agak hairan.
 “Eh!  Ke mana pergi budak ni pagi-pagi lagi
ha?”
 Puan Habibah terus merungut.  Dia
melangkah ke arah pintu besar, menjenguk keluar.
 “Yati!  Yati! ...”  panggilnya.
 Pun tidak disahut oleh Haryati.
 Puan Habibah melangkah keluar,
meninjau di bawah pokok rendang kalau-kalau
Haryati bersiar-siar di situ.  Ternyata Haryati
juga tidak ada.  “Eh!  Di mana budak ni
bersembunyi ha?”  tanyanya.  Dia begitu risau
sambil menggaru-garu kepalanya.

107106

PasrahKecintaan terhadap Anak

 Puan Habibah masuk semula ke dalam
rumahnya.  “Hai!  Macam-macam perangai
budak-budak sekarang!”  dia terus merungut,
menggeleng-gelengkan kepala.
 “Apa yang kau rungut tu, Bibah?”  tanya
Encik Firdaus yang baru bangun tidur.  Masih
memakai pijama.  Menguap.
 “Yati tak ada, bang.  Rata-rata dah saya cari
budak tu,”  jelas Puan Habibah agak cemas.
 “Dalam biliknya tu?”  tanya Encik Firdaus,
menduga.
 “Dah saya masuk tadi, tapi tak ada,”  jelas
Puan Habibah, kehampaan.
 Tiba-tiba pula perasaan cemas meragut hati
Encik Firdaus.
 “Mari kita tengok sekali lagi,” ajaknya.
 Dia bersama Puan Habibah segera
menaiki tangga, menuju ke kamar Haryati.
Encik Firdaus membuka pintu kamar itu.  Mereka
menjengok di dalam.  Hampa.  Haryati tidak ada.
Mereka terus masuk.  Encik Firdaus berlegar ke
sana ke mari.  Menjengok dalam bilik air kamar
Haryati.  Kosong.  Tiada Haryati.
 “Abang!  Surat Yati ...”  seru Puan Habibah
bila menemui surat itu di atas meja tulis. Encik
Firdaus menerpa ke arah isterinya dan membaca
surat itu:

109108

PasrahKecintaan terhadap Anak

Mama dan papa,
 Ampun dan maafkanlah yati.  Yati terpaksa
keluar dari rumah ini kerana mencari
kedamaian.  Di rumah ini sebenarnya tidak ada
lagi kedamaian buat Yati.  Yati ingin mendekatkan
diri kepada Allah, kerana Allah yang menjadikan
kita.  Hidup dan mati Yati kerana Allah.

Yang benar,
HARYATI.

 Puan Habibah dan Encik Firdaus
berpandang-pandangan.  Terperanjat dan resah.
 “Abang! ...  Kenapa Yati tinggalkan kita,
bang?”  tanya Puan Habibah, nadanya sebak dan
terus menangis.  Keharuan mengusap hatinya.
 Ketika begitu, konfrontasi dan
perselisihan pendapat semalam terus hilang,
diganti dengan keresahan dan kebimbangan
kerana kehilangan anak.  Satu-satunya anak
penyambung kasih dan pengubat duka.
 “Di mana kita nak cari Yati tu ha?”  tanya
Encik Firdaus kembali.
 “Boleh jadi dia ke rumah rakannya tu,”  duga
Puan Habibah.
 “Natrah?”  tegas Encik Firdaus seperti
bertanya pula.

109108

PasrahKecintaan terhadap Anak

 Puan Habibah mengangguk-angguk.
 “Mari!” ajak Encik Firdaus tanpa
membuang masa.
 “Ke mana bang?”
 “Salin pakaian.  Kita ke rumah Natrah!”
Kedua-duanya berjalan cepat-cepat masuk ke
kamar, bersalin pakaian.
 Rupa-rupanya peristiwa begitu amat terasa
di hati mereka.  Kini ternyata sekali betapa kasih
dan sayangnya mereka terhadap anak.

111110

Kecintaan terhadap Anak

Keinsafan

K ERETA Volvo berwarna putih kepunyaan
Encik Firdaus berhenti betul-betul di

hadapan rumah Natrah.
 “Eh!  Siapa tu, Natrah?”  tanya Mak Jahara
ketika menjenguk melalui jendela rumahnya
apabila melihat kereta tersebut.
 Ketika itu mereka tinggal berdua.  Mak
Jahara sedang menjahit bajunya yang koyak.
Natrah asyik sekali membaca sebuah cerpen
dalam majalah Dewan Siswa.  Sebuah cerpen
yang ditulis oleh seorang penulis muda, begitu
memikat hatinya.

111110

Kecintaan terhadap Anak

 “Encik Firdaus dengan Puan Habibah.  Ayah
dan emak Haryati, emak!”  jelas Natrah selepas
memastikan kereta Volvo itulah yang sering
mengambil Haryati di sekolah.
 “Assalamualaikum!”  seru Encik Firdaus
setelah keluar dari keretanya bersama-sama Puan
Habibah.
 Natrah muncul di muka pintu.
“Waalaikumussalam!”  jawabnya.  “Jemputlah
masuk pakcik dan makcik,”  pelawanya.
 Encik Firdaus dan Puan Habibah
mendekatinya.
 Natrah bersalaman dengan mereka.  “Ini
emak saya,”  katanya apabila Mak Jahara
muncul di ambang pintu.
 Mereka bersalaman.
 “Jemputlah masuk Encik Firdaus,  Puan
Habibah,”  Mak Jahara mempelawa.
 “Kami nak tanya sikit pada anak kakak ni,”
kata Puan Habibah dengan perasaan resah.
 “Silakanlah Cik Bibah,”  ujar Mak Jahara.
 “Yati ada di sini, nak?”  tanya Puan Habibah,
mengarahkan pandangannya kepada Natrah.
 “Yati?  Dia tak datang ke sini, makcik,”  jelas
Natrah, kehairanan.
 “Dia dah lari dari rumah kami tu, nak!”
tingkah Encik Firdaus.

113112

PasrahKeinsafan

 “Yati lari dari rumah?”  Natrah bertanya
kembali dengan begitu terperanjat.
 “Benar Encik Firdaus.  Yati tak datang ke
sini,”  mencelah Mak Jahara pula.  Menegaskan
kedudukan yang sebenar.
 “Ke mana pergi Yati tu, bang ... ?”  tanya Puan
Habibah bernada serak.  Dia begitu bimbang
dan resah.
 Encik Firdaus memaut tangan isterinya,
memberi ketenangan.
 Natrah berfikir sejenak.  “Hm!  Boleh jadi
saya tau di mana Yati berada, makcik,”  katanya
bersimpati.
 “Di mana, nak?”  Encik Firdaus segera
bertanya, penuh pengharapan.
 “Saya pergi ya emak?”  Natrah memohon
keizinan.
 Mak Jahara mengangguk-angguk, seolah-
olah dia faham maksud anaknya tadi.
 “Makcik dan pakcik mari ikut saya ...”  ajak
Natrah.  Dia memakai selipar dan berjalan keluar
dari rumahnya.
 Encik Firdaus dan Puan Habibah segera
menuruti Natrah.  Mereka berjalan cepat-cepat
melalui sebatang jalan kampung tanpa bercakap
sepatah pun.

113112

PasrahKeinsafan

 Akhirnya tibalah mereka ke tempat yang
dimaksudkan oleh Natrah;  sebuah surau di
mana tempat dia dan Yati selalu belajar pelajaran
agama dan membaca Al-Qur’an.
 Ketika menjejak kaki di muka pintu surau
itu mereka mendengar suara Haryati membaca
ayat-ayat suci Al-Quran dengan penuh
kesayuan ...
 Mereka melihat Haryati duduk bertimpuh,
memakai selendang menutupi rambutnya.  Dia
terus membaca ayat-ayat suci Al-Quran
itu tanpa menyedari mereka datang.  Sebuah
bungkusan kain terletak di sampingnya.  Encik
Firdaus dan Puan Habibah sungguh terharu
melihat anaknya begitu khusyuk dan tekun
membaca ayat-ayat suci itu.  Suaranya begitu
murni menusuki kalbu masing-masing.
 Natrah melangkah perlahan-lahan mendekati
Haryati.  “Yati! ... Mama dan papa kau datang,”
katanya bernada lembut.
 Haryati menoleh perlahan-lahan ke arah
Natrah.  Kemudian matanya meleret ke arah
ayah dan emaknya di muka pintu.  Perlahan-
lahan pula dia beralih kembali dan menunduk.
 Encik Firdaus dan Puan Habibah segera
melangkah masuk dengan penuh hati-hati
mendekati Haryati.

115114

PasrahKeinsafan

 “Marilah kita pulang, nak.  Mama tak akan
larang lagi Yati datang belajar membaca Al-
Quran di sini.  Percayalah nak!”  begitu lembut
suara Puan Habibah memujuk anaknya.
 “Ya!  Yati, lepas sekolah tu,  Yati boleh
datang belajar baca Al-Quran tu,”  Encik
Firdaus pula memujuk.
 Harya t i  mengangkat  wajahnya
memandang kedua-dua ibu bapanya dengan
penuh kesayuan.  Kemudian wajah itu beralih ke
arah Natrah.
 “Benar Yati, nanti kita boleh belajar sama-
sama,”  pujuk Natrah pula.
 “Mama!!! ...”  tiba-tiba Haryati memeluk
ibunya.
 “Yati!  Anakku ...!”  seru Puan Habibah,
segera memeluk tubuh Haryati erat-erat dengan
penuh kasih-sayang.
 Encik Firdaus tersenyum, keriangan.
 Natrah menunduk, terharu.
 “Marilah Yati kita pulang,” ajak Encik
Firdaus sambil memaut tangan anaknya dengan
penuh kemesraan.
 Haryati bangun perlahan-lahan,
menghadiahkan senyuman kepada Natrah.
 Puan Habibah memaut tubuh anaknya.
Mereka bertiga melangkah keluar dari surau itu,

115114

PasrahKeinsafan

dituruti oleh Encik Firdaus dari belakang sambil
membimbit bungkusan kain Haryati.
 Demikianlah peristiwa itu berlaku
menyebabkan Puan Habibah menyedari di atas
keterlanjurannya selama ini.
 Tuhan itu Maha Berkuasa dan Amat
Pengasih, begitulah keyakinan Haryati.
 Mereka berempat terus berjalan menuju ke
rumah Natrah.
 “Terima kasih, kakak.  Kami telah bertemu
dengan Yati di surau tu,”  kata Puan Habibah
apabila sampai di rumah Natrah, menemui Mak
Jahara di muka pintu.
 “Yati ada di surau tu?”  tanya Mak Jahara.  Dia
agak hairan dan terperanjat.
 “Boleh  jad i  anak  kami  tu  nak
menenangkan hatinya di situ, kak,”  sampuk Encik
Firdaus pula, menenangkan perasaan Mak Jahara.
 “Aaa ...  Jemputlah masuk ke rumah
kakak,”  pelawa Mak Jahara,  ikhlas  dan
bersungguh-sungguh.
 “Minta maaf, kak.  Eloklah kami balik
dulu, nak tenangkan perasaan.  Lain kali saya
datang, ya kak?”  kata Puan Habibah.  Dia
menghulurkan tangan dan bersalaman dengan
Mak Jahara.

117116

PasrahKeinsafan

 Sambil bersalam mak Jahara mengangguk-
angguk dan tersenyum.
 “Assalamualaikum kak!”  Encik Firdaus
memberi salam sebelum meninggalkan rumah
Natrah.
 “Waalaikumsalam!”  jawab Mak Jahara.
Encik Firdaus masuk ke dalam kereta.
 Puan Habibah memaut tubuh Haryati dan
mereka bersama-sama masuk ke dalam kereta.
Encik Firdaus memandu keretanya perlahan-
lahan, bergerak dari situ. Haryati melambaikan
tangannya ke arah Natrah.
 Di muka pintu rumahnya, Natrah
membalas lambaian Haryati.  Kereta itu
semakin jauh meninggalkan rumah mereka.
Natrah memandang wajah ibunya.  Mak Jahara
juga memandangnya.  Mereka berpandang-
pandangan, seolah-olah ada sesuatu yang
menjadi tanda tanya kedua-duanya.
 Sesungguhnya tidak mereka duga sama
sekali perkara itu akan berlaku!

   * * *

 PAGI itu jua, kereta Volvo berwarna putih
membelok masuk ke perkarangan rumah banglo
dua tingkat yang dipenuhi beraneka jenis

117116

PasrahKeinsafan

pokok bunga.  Kereta itu berhenti di bawah
anjung.  Keluarlah tiga orang anak-beranak yang
menghadapi peristiwa sedih dan riang sepagi
suntuk.
 Di muka pintu telah berdiri Salbiah
menyambut kepulangan mereka.
 Haryati berlari mendapatkan Salbiah dan
memeluknya.  Salbiah membelai-belai rambut
Haryati dengan penuh kemesraan dan keriangan.
 Encik Firdaus dan Puan Habibah berdiri
tegak memandang mereka.
 “Sudahlah!  Mari kita masuk,”  tegurnya.
Haryati melepaskan pelukan Salbiah dan berjalan
masuk.
 Salbiah mengambil bungkusan di tangan
Encik Firdaus, menuruti Haryati masuk ke
dalam.  Puan Habibah dan Encik Firdaus
berpandang-pandangan.  Puan Habibah
te rsenyum.   Encik  F i rdaus  membalas
senyumannya dan menarik nafas panjang.
 Haryati bersama Salbiah menaiki tangga
menuju ke kamarnya.  Salbiah membuka pintu
kamar, Haryati melangkah masuk.  Dia duduk di
pinggir katil, menenangkan perasaannya.
 “Adik Yati pergi ke mana tadi?”  tanya
Salbiah setelah meletak bungkusan kain di atas
meja.

119118

PasrahKeinsafan

 “Mencari kedamaian, kak.  Yati rasa tak ada
kedamaian di rumah ini,”  penjelasan Haryati
itu menunjukkan keusangan dan kekosongan
hidupnya di rumah itu.
 “Eh!  Kakak kan ada?”  Salbiah memberi
keyakinan.
 Haryati mengangkat wajahnya memandang
Salbiah, mengorak senyum.
 “Adik jangan pergi lagi, ya?  Kasihan emak,
ayah, kakak juga!”  pujuk Salbiah.
 Haryati tersenyum dan mengangguk-
angguk.
 Salbiah terus memeluk Haryati, tanda
kemesraan dan keriangannya.

119118

PasrahKeinsafan

121

Matahari  Petang
Keperang-perangan Warnanya

P ETANG yang nyaman itu sesungguhnya
amat nyaman dan menyegarkan.

 Haryati sedang berlegar-legar di sekitar
rumahnya. Udara segar dari pepohonan
memeluk tubuhnya.  Burung murai dan burung-
burung kecil berkicau-kicauan di dahan kayu.
Betapa harmoninya irama abadi mencuit
kalbunya.
 Dia terus berjalan dan bersiar-siar,
melihat kuntum-kuntum bunga yang berkembang
mekar.  Dia menjamah sekuntum bunga mawar,
meneliti kelopaknya yang mekar dan menghidu
keharumannya.  Begitu wangi dan menyegarkan.

121

Apakah sesegar dan sewangi itu juga usia dan
dirinya sekarang?  Bisik hatinya.
 Kakinya terus melangkah menuju ke arah
sangkar burung kakak tua.  Burung yang cantik,
bulunya berwarna merah kehijau-hijauan
mengangguk-angguk dan bergerak ke kiri dan
ke kanan, seolah-olah memohon ihsan dan
pertolongan supaya dibebaskan.
 Haryati menggeleng-gelengkan kepala.
Kasihan kakak tua, hidupmu masih terkongkong
dan terbelenggu, bisik hatinya pula.  Rasa
simpati membelai hatinya.
 Dia terus melangkah meninggalkan burung
kakak tua dengan penuh simpati.  Dia berjalan
menyusur di sepanjang pagar yang memisahkan
rumahnya dengan rumah jirannya.  Seperti biasa,
seperti petang-petang yang lain, dia melihat dua
orang anak jirannya itu begitu riang bermain
badminton.
 Tiba-tiba anak perempuan jirannya itu berusia
sebaya dengannya, melihat ke arahnya.
 “Eh!  Yati, marilah kita main!”  seru gadis
itu, keriangan.
 “Marilah yati!” ajak anak lelaki jirannya pula.
Usianya kira-kira setahun lebih muda daripada
usianya.

123122

PasrahMatahari Petang Keperang-Perangan Warnanya

 Haryati tersenyum.  Dia melangkah masuk
ke kawasan rumah jirannya itu melalui pintu
pagar yang memisah kawasan rumah mereka.
 Anak lelaki itu menghulur reket
badmintonnya kepada Haryati.
 “Ambillah!  Kakak main dengan kakak saya
tu,”  pelawanya dengan mesra.
 Haryati tersenyum dan mengambil reket itu,
“Terima kasih, dik,”  katanya.
 “Yati pukullah!”  seru anak perempuan itu,
terlonjak-lonjak riang.
 Haryati memukul bulu tangkis itu dengan
baik kerana dia pernah juga bermain badminton
di sekolahnya dalam kegiatan kokurikulum.
 Mereka bermain dengan penuh keriangan.
 Di perkarangan rumah haryati, Salbiah
begitu tekun menyiram pokok-pokok bunga.
Tiba-tiba dia terpandang ke arah mereka.  Dia
tersenyum senang apabila melihat keriangan
Haryati bermain badminton dengan anak-anak
jiran mereka itu.  Mudah-mudahan terubatlah
kesepian dan keusangan hidupnya, begitu
pengharapan Salbiah terhadap anak gadis yang
amat disayanginya.

   * * *

123122

PasrahMatahari Petang Keperang-Perangan Warnanya

HARI itu dan hari-hari lainnya, selepas berlaku
tiga peristiwa pahit dalam rumah banglo dua
tingkat itu, Taman Anggerik Desa itu – peristiwa
penyingkiran jawatan Ketua Persatuan
P e r e m p u a n  t e r h a d a p  P u a n  H a b i b a h ,
penyingkiran Ketua Pengarah bagi Encik Firdaus
dan tindakan Haryati meninggalkan rumahnya
– kehidupan Haryati mulai bebas, dibungai
keriangan dan kedamaian.
 Haryati bebas berulang-alik ke surau, belajar
pelajaran agama dan membaca ayat-ayat suci
Al-Quran.  Akan tetapi dia tidak pula
mengabaikan pelajaran sekolahnya.  Di samping
belajar dan mengulangkaji pelajaran sekolah
secara bersendirian di rumahnya, seperti biasa
ketika dia bertandang ke rumah Natrah, mereka
terlebih dahulu berbincang pelajaran sekolah
sebelum pergi ke surau.
 Haryati dan Natrah sendiri sedar bahawa
mereka perlu mendapat pelajaran sebaik-baiknya
di sekolah untuk kejayaan hidup mereka
di dunia.  Mereka juga wajib mempelajari ilmu
agama untuk bekalan di akhirat.  Kedua ilmu
itu mestilah seimbang, begitulah keyakinan dua
orang anak gadis yang seusia dan sefahaman
itu.

125124

PasrahMatahari Petang Keperang-Perangan Warnanya

 Kedua-dua ayah dan ibu Haryati pula
terus memperjuangkan cita-cita dan keazaman
masing-masing.  Encik Firdaus masih tidak
jemu-jemu memburu kekayaan dan kedudukan.
Meskipun dia tersingkir sebagai Pengerusi
Lembaga Pengarah salah sebuah syarikatnya,
namun dia terus bergiat dan menjalankan
tanggungjawabnya sebaik mungkin dengan
harapan suatu ketika nanti dia akan menyandang
kembali jawatan tersebut.
 Begitu juga Puan Habibah. Dia tidak
berputus asa untuk merebut kembali jawatan
Ketua Persatuan Perempuan itu.  Kini dia sedar
di atas kesilapan dan kelemahannya.  Dia akan
berusaha mengatasi kesilapan dan kelemahan
itu.  Dia percaya dan penuh yakin suatu hari
nanti jawatan ketua itu akan berjaya direbutnya
kembali.
 Kerana itu, aktiviti harian di rumah banglo
dua tingkat itu berjalan seperti biasa, seperti hari-
hari sebelum berlakunya peristiwa-peristiwa
pahit itu.  Mereka berdua amat jarang berada di
rumah.  Kemesraan masih belum diperolehi
Haryati bersama-sama keluarganya.
 Begitu juga kedua-duanya belum lagi
beramal ibadat sepertinya.  Namun hatinya tetap
cekal dan sering mendoakan suatu hari nanti

125124

PasrahMatahari Petang Keperang-Perangan Warnanya

kedua-dua ibu bapanya akan kembali ke jalan
Allah mengikut ajaran-ajaran agama yang
dipelajarinya selama ini serta memberi
kemesraan kepadanya.  Mudah-mudahan.

   * * *

BEBERAPA hari kemudian ...
 Haryati begitu selesa dan bebas
bertandang ke rumah Natrah, mengulangkaji
pelajaran bersama-sama. Ke surau belajar
pelajaran agama dan membaca Al-Quran.  Kini
dia tidak perlu khuatir dan bimbang terhadap
emaknya.  Keluarganya memang menepati janji
dan pengakuan mereka di surau dahulu.
 Rupa-rupanya sesuatu peristiwa yang
berlaku itu ada hikmahnya.  Dia amat bersyukur,
di sebalik kepahitan kini dia mengecap nikmat
kebebasan.  Namun kebebasan yang dikecapinya
itu tidak dipergunakan sewenang-wenangnya.
Dia tahu, kebebasan yang sewenang-wenang itu
akan meracuni dan merosakkan dirinya pula.
 Begitu ramai rakan-rakannya yang rosak
disiplinnya kerana mempergunakan kebebasan
itu tanpa batasnya.  Mereka mengabaikan
pelajaran, khayal dengan dunia hiburan.
Berpelesiran dan berpoya-poya ke sana ke mari

127126

PasrahMatahari Petang Keperang-Perangan Warnanya

tanpa batas. Menonton wayang, berpiknik,
berdisko, membaca majalah-majalah hiburan
sehingga sedikit sekali dipergunakan masa untuk
belajar.
 Akibatnya, mereka gagal dalam ujian dan
latihan.
 Buku rekod pelajaran terdapat senarai
yang ber tul is  dengan dakwat  merah,
menunjukkan markah di bawah paras lulus.
Alangkah kecewanya hati keluarga melihat
kemunduran pelajaran anak mereka itu, fikir
Haryati.
 Bersyukurlah dia,  di  samping
mempergunakan masa untuk belajar pelajaran
agama, t idak terdapat lagi markah yang
bertulisan merah. Sebaliknya markah
setiap pelajarannya mencapai angka A.  Tuhan
memberkati orang yang berusaha dan tahu
menggunakan masa, begitulah keyakinannya.
 “Natrah!  Surah Al-Asr yang dihuraikan oleh
ustazah tadi, sungguh besar hikmahnya ya?”
bicara Haryati ketika mereka pulang dari surau
petang itu setelah beberapa petang dia
berkunjung ke situ dengan keizinan emaknya.
Natrah mengangguk-angguk.

127126

PasrahMatahari Petang Keperang-Perangan Warnanya

 “Ya!  Sungguh besar maksudnya.  Bila kita
belajar barulah kita tahu maksud isi Al-
Quran tu.  Jika tidak, kita cuma pandai membaca
tapi tak tau isi kandungannya,”  jawab Natrah.
 “Kau boleh hafal maksud surah Al-Asri tu?”
 “Boleh!  Maksudnya begini:  Demi masa!,
sesungguhnya manusia benar-benar berada
dalam kerugian. Kecuali orang yang beriman
dan mengerjakan amal soleh serta nasihat
menasihati supaya mentaati kebenaran dan
nasihat menasihati supaya menepati kesabaran.
Betul tak?”  tanya Natrah untuk memastikan
ingatannya.
 “Betul!”  tegas Haryati.
 “Alangkah ruginya seseorang yang tidak
tahu menghargai masa itu.  Dia akan kecewa
dalam hidupnya.  Melakukan sesuatu yang tidak
berfaedah.  Atau semata-mata untuk dunia tidak
digandingkan dengan akhirat.”
 Haryati menunduk, terharu.  Kakinya
terus melangkah bersama Natrah melalui jalan
kampung itu menuju ke rumah Natrah, “Tapi
ayah dan ibuku, Natrah!”  nadanya begitu
kecewa dan kerisauan.
 “Kedua ayah dan ibu kau tu semata-mata
menggunakan masa untuk dunia tapi tidak untuk
akhirat, begitu?”  Natrah menduga.

129128

PasrahMatahari Petang Keperang-Perangan Warnanya

 Haryati mengangguk-angguk, “Itulah yang
aku risau, Natrah.  Setiap hari mereka tidak
jemu-jemu mengejar kehidupan di dunia.
Beribadah dan sembahyang jauh sekali.  Malam
esok  akan   diadakan   majlis   keramaian
menyambut hari ulang tahun perkahwinan emak
dan ayahku.”
 “Hm!  Tentu meriah, kan?”  tanya Natrah,
senyum.
 “Tapi majlis tu biasanya diadakan macam
orang Barat.  Ada upacara memotong kek,
minum minuman keras, muzik dan tari-menari.
Semuanya tu bertentangan dengan agama kita.
Apa yang patut aku buat, Natrah?”  perasaan
resah meramas hatinya.
 “Kalau macam tu tentulah bertentangan
dengan agama kita.  Hm! ... kau cubalah pujuk
mereka.  Kau terangkan majlis macam tu
bertentangan dengan ajaran agama kita,”  usul
Natrah.
 Haryati berfikir sejenak, lantas
mengangguk-angguk. Dan dia memperteguhkan
tekadnya untuk melunasi cita-cita dan
pengharapannya itu.  Apakah pengharapan dan
cita-citanya akan berjaya?  Allah bersama orang
yang benar!  Tegas hatinya.
 Matahari di kaki langit menyemarakkan
cahaya petang keperang-perangan.

129128

PasrahMatahari Petang Keperang-Perangan Warnanya

131130

Matahari Petang Keperang-Perangan Warnanya

Allah Maha Berkuasa

MALAM yang indah itu sesungguhnya
amat indah.  Bulan menumpahkan

cahayanya berseri-seri ke permukaan Taman
Anggerik Desa, menyinari rumah-rumah
termasuk banglo dua tingkat itu.  Angin malam
bertiup tenang, menjamah daun-daun, melambai
dan berdesir-desiran.
 Namun keindahan itu tidak buat Haryati.
Malam itu meracuni hatinya.  Menjerut
sukmanya.  Menghiris perasaannya.  Kenapa?
 Suatu majlis keramaian begitu meriah
diadakan di rumahnya pada malam yang indah
itu.  Ayah dan ibunya mengadakan upacara
menyambut hari ulang tahun perkahwinan

131130

Matahari Petang Keperang-Perangan Warnanya

mereka. Begitulah saban tahun mereka
mengadakannya dengan penuh meriah.
 Demikian juga apabila tiba hari ulang
tahun kelahiran. Upacara meriah diadakan juga
sedemikian rupa. Termasuk hari kelahiran
Haryati.  Sebelum itu dia menyambutnya dengan
baik dan penuh bangga.
 Peluang-peluang begitu dipergunakan
oleh kedua-dua ibu bapanya untuk berkenal-
kenalan dengan rakan-rakan dan orang-orang
tertentu untuk kepentingan pangkat dan
jawatannya.  Kerana itu majlis tersebut terpaksa
membelanjakan sedemikian banyak wang.
Menyediakan jamuan dan hiburan.  Namun emak
dan ayahnya rela membelanjakannya.
 Akan tetapi buat Haryati, mulai tahun itu
dia sudah menyedari bahawa majlis-majlis
begitu adalah membazir, upacaranya pula
bertentangan dengan kehendak agama Islam
yang dipelajarinya.  Minum minuman keras
dilarang sama sekali dalam agama Islam.
Begi tu  juga  maj l i s  t a r i  menar i  yang
bercampur-gaul lelaki perempuan apa lagi yang
bukan muhrim adalah ditegah dan dilarang.
 Kerana itu dia membungkam diri dalam
kamarnya.

133132

PasrahAllah Maha Berkuasa

 Ketika i tu jua terdengar muzik
mengalunkan irama sentimental dalam ruang
tamu rumahnya yang dihias indah.  Encik Firdaus
dan Puan Habibah berpakaian cantik sekali
melayani para tamu.  Tetamu mereka masuk
sepasang demi sepasang sambil membawa
hadiah masing-masing.  Hadiah-hadiah itu
tersusun di atas meja, setimbun besar.
 Beberapa orang pelayan yang ditempah khas
kelihatan begitu sibuk menyogokkan minuman
kepada para tamu.  Mereka minum sambil
berbual-bual, penuh keriangan.
 Haryati bersendirian dalam kamarnya.
Dia sedang termenung di meja tulisnya.  Di
hadapannya terletak sebuah buku pelajaran.  Dia
amat risau, kesal dan terharu mendengar
keriuhan dalam ruang tamu rumahnya itu.
 Keriuhan itu semakin bergema : bunyi irama
muzik, suara orang ramai berbual-bual termasuk
dentingan gelas dan botol-botol minuman
keras.
 Bunyi-bunyi itu dirasainya bagaikan
memekak dan memecahkan gegendang
telinganya.  Dia bangun.  Menutup telinga
dengan kedua-dua belah telapak tangannya.
Akan tetapi bunyi itu semakin membingarkan
sukmanya.  Dia menggeleng-gelengkan kepala,
penuh kesal dan amarah!

133132

PasrahAllah Maha Berkuasa

 Tiba-tiba pintu kamarnya diketuk
beberapa kali dari luar.
 “Yati!  Yati! ...”  terdengar suara Puan
Habibah memanggilnya.
 “Masuklah mama, pintu tu tak berkunci,”
jawab Haryati.
 Pintu kamar dibuka.  Puan Habibah
melangkah masuk.
 “Bersiaplah Yati!  Marilah turun bersama-sama
mama ke majlis ulang tahun perkahwinan kami
tu,”  katanya memujuk.
 “Majlis tu tak elok, mama. Kita orang
Islam,”  jelas Haryati dengan penuh kesedaran.
 “Kau ni macam-macam tak boleh. Ini tak
boleh, itu tak boleh,”  Puan Habibah agak
marah sambil meluahkan perasaan kesal.  “Apa
salahnya, Yati.  Sekali saja dalam setahun kami
adakan majlis tu!”  pujuk Puan Habibah lagi.
 “Mama pergilah.  Biar Yati tinggal dalam
bilik ini.  Yati nak baca buku,”  jawabnya
beralasan.
 Puan Habibah begitu hampa dan kesal,
“Hm!  Kalau begitu suka hati kaulah, Yati!”
dengusnya.
 Puan Habibah segera meninggalkan kamar
Haryati.

135134

PasrahAllah Maha Berkuasa

 Dia turun ke ruang tamu mendapatkan
Encik Firdaus, berbisik sesuatu.  Encik Firdaus
mengangguk-angguk.  Setelah itu mereka
bersama-sama melayani para tamu.
 Bunyi muzik, dentingan botol dan gelas
semakin membingarkan sukma Haryati.  Sedetik
demi sedetik bunyi-bunyi tersebut amat
mencengkam perasaannya.  Menusuk hatinya.
Dia amat gelisah, risau dan terharu.  Lalu
bangun, menghempaskan tubuhnya ke katil.
 Keriuhan terus menikam sukmanya.  Sekali
lagi dia menutup telinganya beberapa ketika.
Akan tetapi selama mana dia dapat berbuat
begitu?  Bunyi-bunyi itu semakin menyucuk
hatinya.  Majlis tersebut semakin menjadi-jadi
dan menggila!
 Lantas dia bangun, berjalan hilir-
mudik dalam ruang kamarnya.  Dia terkinja-
kinja.  Sungguh kerisauan.  Penuh keresahan.
Akhirnya dia membuka pintu kamarnya dan
keluar.  Dia mengintai di atas tangga, melihat
para tamu sedang asyik menari dan minum-
minum.  Kemarahannya memuncak.
 Dia segera pula berlari masuk ke dalam
kamar dan menutup pintu kuat-kuat, berdegum
bunyinya!  Melepaskan geramnya.  Dia duduk
di pinggir katil.  “Oh!  ibuku, ayahku, ingatlah

135134

PasrahAllah Maha Berkuasa

pada Allah!  Ingatlah pada saat matimu! ... Ya
Allah!  Ampunkanlah mereka, bukakanlah pintu
hati mereka ...”  doanya penuh  syahdu.
 Majlis bertambah meriah, muzik
bertambah rancak, hati dan perasaannya semakin
tertusuk dan tertekan!
 Dia melihat bayang-bayang neraka bakal
ditempuh oleh kedua-dua emak dan ayahnya.
Begitu ngeri, begitu  menyeksakan!  Batinnya
amat terseksa.  Tiba-tiba dia menjerit sekuat-
kuat hatinya, “Berhenti!!! ...”  serentak itu pula
dia menghempaskan segala benda yang terdapat
di atas almari solek.  Benda-benda itu jatuh
bergemerancang bunyinya dan berserakan di
atas lantai.
 Muzik dan suara-suara dalam majlis itu
tiba-tiba diam.  Haryati duduk di atas lantai dan
menangis teresak-esak.  Kemudian dia mendengar
bunyi tapak kasut melangkah naik menuju ke
kamarnya.  Pintu kamarnya dibuka.
 “Kenapa Yati?  Apa yang telah berlaku?”
tanya Puan Habibah agak cemas.
 Encik Firdaus memaut tubuh Haryati dan
mengangkatnya lalu didudukkan di atas katil.
 “Apa yang telah berlaku, nak?”  tanyanya
sambil membelai-belai rambut Haryati.

137136

PasrahAllah Maha Berkuasa

 Dalam tangisnya dia berkata,  “Tidak apa-
apa ayah.  Yati terjatuh tadi.”
 “Sakit nak?”  tanya ibunya pula.
 Haryati menggeleng-geleng.
 Ibu dan ayahnya berpandang-
pandangan.
 “Kalau begitu duduklah baik-baik.
Hormatilah majlis kami tu,”  pujuk Puan
Habibah.
 Haryati mengangguk-angguk.
 Encik Firdaus memberi isyarat kepada
isterinya.  Mereka melangkah keluar dan
menutup pintu kamar Haryati rapat-rapat.
Kedua-duanya melangkah turun ke ruang tamu.
 “Tidak mengapa saudara-saudara, anak
saya tu terjatuh dari katil.  Teruskanlah majlis
kita ini!”  seru Encik Firdaus kepada tetamunya
sambil tersenyum.
 Hadirin ketawa berdekah-dekah apabila
mendengar keterangan Encik Firdaus tadi.  Muzik
dimainkan semula.  Para tamu mencari pasangan
masing-masing.  Mereka terus menari.
 Berlangsunglah majlis itu hingga dinihari.
 Malam yang indah itu sesungguhnya amat
indah.
 Akan tetapi ketika perasaan begitu
tertusuk dan hati pula begitu terseksa, sesiapa

137136

PasrahAllah Maha Berkuasa

saja tidak dapat melelapkan mata.  Demikian
juga Haryati.  “Oh!  Allah, bagaimana aku dapat
mendamaikan hatiku ini?  Pohon petunjuk-Mu,
ya Allah!”  doanya penuh restu.
 Dia mengumpul kembali benda-benda yang
bersepahan di atas lantai lalu meletakkan semula
di atas meja soleknya.
 Kemudian dia menebarkan pandangannya
satu-satu kepada barang-barang yang terdapat
dalam kamarnya.  Akhirnya dia terpandang
ke arah sebuah Al-Quran yang terletak di atas
meja tulisnya.  “Oh!  Allah telah memberi
petunjuk-Nya kepadaku,”  serunya keriangan.
 Dia segera berlari ke bilik air mengambil
wuduk.  Kemudian berlari pula ke kamar
mengambil  selendang, mengenakan di
kepalanya.   Dia  mengambil  r ihal  dan
meletakkan di atas lantai.  Dia bertimpuh,
membuka Al-Quran itu perlahan-lahan,
sehelai demi sehelai.
 Dia mencari-cari surah yang sering
diulang-ulang oleh gurunya supaya dibaca untuk
mengingatkan kita pada hari akhirat.  Dan surah
itu ditemuinya:  Surah At-Takwir yang
mengandungi 29 ayat.
 Dia membetulkan letak duduknya,
kemudian dengan suara yang murni dan kudus

139138

PasrahAllah Maha Berkuasa

dia membaca ayat-ayat suci itu.  Suara itu
menyelinap ke seluruh rongga dari kolam
perasaannya yang halus.  Dia membaca dan terus
membaca dengan penuh kecintaannya, sehingga
akhirnya sejurai air mata mengalir keluar
menuruni pipinya yang halus dan licin itu.
 Ketika itu, beberapa orang tamu yang masih
tinggal dalam majlis keramaian itu agak terpesona
dan tertanya-tanya sesama sendiri.  Mereka
begitu kagum dan terpesona apabila mendengar
suara halus dan merdu membaca Al-Quran itu.
 “Siapa yang membaca Al-Quran tu,
Firdaus,”  tanya salah seorang tamunya.
 “Entahlah ya? Hm! ... Boleh jadi anak itu,”
jawabnya  ragu-ragu.
 “Anak you?  Pandai dia membaca Quran tu!
You macam mana?”  sindir rakannya.
Encik Firdaus tersengih.
 Akhirnya bila malam telah merangkak
tua, seorang demi seorang para tamu
mengucapkan  se l ama t  ma lam l an ta s
meninggalkan rumah itu.  Encik Firdaus berdiri
di tepi pintu mengucapkan selamat pulang
kepada mereka.  Sehingga tinggallah Encik
Firdaus dengan Puan Habibah di tengah-tengah
ruang tamu rumah mereka.
 Ketika itu, ketika malam yang bening,

139138

PasrahAllah Maha Berkuasa

suara Hayati membaca ayat-ayat suci Al-Quran
semakin jelas kedengaran ke dalam ruang
tersebut.  Encik Firdaus dan Puan Habibah
terpaku dan terpesona mendengar alunan suara
anak mereka membaca ayat-ayat suci Al-Quran
itu, begitu suci dan merdu menusuki kalbu
masing-masing.
 Dalam suasana malam yang amat  bening
dan amat indah itu, tiba-tiba bertukarlah cuaca
yang terang menjadi gelap.  Ketika itu jua,
dengan takdir Allah Subhanahuwataala ...
bertiuplah angin, mula-mula perlahan kemudian
begitu kencang, menyeluruhi rumah itu.
Menderu-deru dan berdesing-desing bunyinya,
menerbangkan segala kertas-kertas tisu yang
terdapat dalam ruang tamu.  Kain-kain langsir
melambai-lambai.  Botol-botol minuman keras
jatuh berserakan di atas lantai.  Kemudian diikuti
pula dengan kilat berpancar-pancaran serta
guruh berdentum-dentuman.  Demikianlah
kudrat Allah!
 Puan Habibah menjadi panik dan amat
hairan.
 “Apa yang berlaku, bang?  Apa yang berlaku
ni ...?”  dia bertanya dengan suara gementar.
Ketakutan dan ngeri.

141140

PasrahAllah Maha Berkuasa

 Encik Firdaus memaut tubuh Puan Habibah.
Dia juga begitu hairan dan ketakutan.  Matanya
liar melihat ke sana ke mari.  Apabila dentuman
guruh berulang pula bersama tiupan angin yang
kuat,  kedua-duanya terjatuh di atas lantai.  Encik
Firdaus sempat memaut tubuh isterinya.
 “Eh!  Apa yang berlaku ni ha ...?”  tanya
Encik Firdaus pula.  Kekaguman, kehairan dan
ketakutan jelas terbayang di wajahnya.  Matanya
terbuka lebar dan mulutnya ternganga.
 Memang sesuatu yang tiba-tiba berlaku itu
tidak diduganya.  Sebentar tadi mereka hanyut
dengan keriangan dan lupakan daratan!
 Angin terus bertiup.  Kilat terus
berpancaran.  Guruh terus berdentuman di dada
langit ...

141140

PasrahAllah Maha Berkuasa

143

Fajar Di Ufuk Timur

ANGIN terus  bertiup.   Kilat terus berpancaran.
Guruh terus berdentuman...

 Haryati terus membaca surah At-Takwir.
Tiba-tiba suatu suara ghaib bergema dalam
rumah itu. Encik Firdaus dan Puan Habibah
terperanjat dan terpegun.  Mereka mendongak
ke atas meneliti suara itu ...

 Apabila matahari dilingkari cahayanya (dan
hilang lenyap),

 dan apabila bintang-bintang gugur
 berselerak,
 dan apabila gunung-ganang
 diterbangkan ke angkasa (setelah
 dihancurkan menjadi debu),

143

 dan apabila unta-unta yang bunting
 terbiar,
 dan apabila binatang-binatang liar
 dihimpunkan,
 dan apabila lautan
 meluap-luap bercampur-baur,
 dan apabila tiap-tiap diri disatukan
 dengan pasangannya,
 dan apabila anak perempuan yang
 ditanam hidup-hidup; ditanya kerana
 dosa apakah dia dibunuh?
 dan apabila surat-surat amal dibentangkan,
 dan apabila langit ditanggalkan dari
 tempatnya,
 dan apabila neraka dinyalakan
 menjulang,
 dan apabila Syurga didekatkan,
 (setelah semuanya itu berlaku),
 mengetahuilah tiap-tiap diri akan amal
 yang telah disediakannya,
 oleh itu, Aku bersumpah dengan
 bintang-bintang yang tenggelam timbul,
 yang beredar, juga yang tetap pada
 tempatnya,
 dan malam, apabila ia hampir habis,
 dan siang, apabila ia terang,
 sebenarnya Al-Quran itu,

145144

PasrahFajar Di Ufuk Timur

 sungguh-sungguh Kalamullah (yang
 disampaikan oleh Jibril) utusan yang
 mulia,
 yang kuat gagah, lagi berkedudukan
 tinggi di sisi Allah yang mempunyai
 Arasy,
 yang ditaati di sana (dalam kalangan
 malaikat), lagi dipercayai,
 dan sebenarnya sahabat kamu
 (Nabi Muhammad) itu (wahai golongan
 yang menentang Islam, bukanlah dia
 seorang yang gila seperti yang kamu
 tuduh),
 dan Nabi Muhammad yakin bahawa
 yang disampaikan kepadanya ialah
 wahyu dari Tuhan,
 kerana demi sesungguhnya!
 Nabi Muhammad telah mengenal
 Malaikat Jibril  di kaki langit yang nyata.
 dan bukanlah Nabi Muhammad seorang
 yang boleh ditohmah dan disangka buruk,
 terhadap penyampaiannya mengenai

 perkara-perkara yang ghaib,
 dan sebenarnya Al-Quran itu bukanlah
perkataan syaitan yang kena rejam,

 (dengan yang demikian) maka ke
 manakah kamu hendak pergi (kiranya
 kamu masih menyeleweng dari jalan

145144

PasrahFajar Di Ufuk Timur

 Al-Quran)?
 Al-Quran itu tiada lain hanyalah
 peringatan bagi seluruh penduduk alam,
 (iaitu) bagi sesiapa di antara kamu yang
 mahu tetap/teguh di atas jalan (Islam)
 dan kamu tidak dapat menentukan
 kemahuan kamu (mengenai sesuatu pun)
 kecuali dengan cara yang diatur oleh
 Allah, Tuhan yang memelihara dan
 mentadbirkan seluruh alam.
 Seelok-elok habis menerangkan maksud
surah At-Takwir itu tiba-tiba suara ghaib tadi
hilang dari pendengaran. Encik Firdaus dan Puan
Habibah kehairanan.
 Mereka memandang ke sana ke mari di
sekitar rumah itu mencari suara tersebut.  Ketika
itu jua tiba-tiba terpancar pula kilat dan guruh
berdentuman, lalu memadamkan semua lampu
dalam ruang tamu itu.
 Sekitar menjadi gelap!
 Terdengar suara Haryati membaca ayat-ayat
suci Al-Quran dari kamarnya.  Suara itu bergema
dalam keheningan malam.  Encik Firdaus dan
Puan Habibah berpandang-pandangan dalam
kegelapan.  Suara itu amat murni menusuki
perasaan masing-masing.

147146

PasrahFajar Di Ufuk Timur

 Meskipun sekitar gelap akan tetapi dari
kamar Haryati kelihatan cahaya memancar amat
terang.  Cahaya itu dapat dilihat dari luar.
 “Abang!  Apa yang dah terjadi ha?”  bisik
Puan Habibah, penuh ketakutan dan
kebimbangan.
 “Anak kita membaca Al-Quran tu.  Mari kita
naik,”  ujar Encik Firdaus.
 Encik Firdaus segera memimpin Puan
Habibah menaiki tangga menuju ke kamar
Haryati.
 Suara Haryati membaca ayat-ayat suci Al-
Quran kian beralun dan bergema ...
 Tiba-tiba pintu kamar Haryati terbuka
perlahan-lahan dengan sendirinya ...  Ketika
itu juga angin berhenti bertiup, kilat berhenti
memancar, guruh berhenti berdentum.  Hanya
kedengaran suara Haryati membaca ayat-ayat
suci surah Al-Takwir.
 Encik Firdaus dan Puan Habibah tercegat
di ambang pintu.  Mereka hairan dan kagum
melihat suasana kembali tenang apabila pintu
kamar itu terbuka.
 Mereka terpegun melihat Haryati duduk
bertimpuh di atas lantai, membelakangkan
mereka, sedang asyik membaca Al-Quran.
Suara itu begitu syahdu, begitu sayu dan begitu
murni meresap ke sanubari masing-masing ...

147146

PasrahFajar Di Ufuk Timur

 Tiba-tiba saja kaki mereka melangkah
perlahan-lahan, berdiri di belakang Haryati,
menunduk terharu.  Ketika itu mereka merasai
ayat-ayat suci Al-Quran itu meresap ke lubuk
hati...  Suatu perasaan bawah sedar ayat-ayat
suci itu menyelinap ke dalam jiwa mereka ...
 Ketika itu juga menyedarkan mereka betapa
jauh hidup mereka selama ini dengan Allah...
Perasaan itu terus membelai dan meramas-
ramas hati masing-masing ...  Tiba-tiba dengan
takdir Allah jua sejurai air mata menuruni
pipi kedua-duanya sehingga jatuh setitik demi
setitik membasahi rambut anak perempuan
mereka yang satu-satunya diabaikan selama ini!
 Haryati terasa kedinginan air mata itu di
kepalanya, lantas dia segera mendongak ke atas.
Dia melihat kedua-dua emak dan ayahnya berdiri
di belakangnya sambil menunduk dengan penuh
tawadu’.
 “Mama!  Papa! ... ”  serunya.
 “Anakku!!!  ... ”  seru kedua-dua ibu bapa itu
dan segera pula kedua-duanya merangkul tubuh
anak mereka dengan penuh keinsafan.
 Kedua-duanya menangis teresak-esak.  Suara
tangisan pula bergema dalam kamar yang sepi,
ketika malam yang hening itu.

149148

PasrahFajar Di Ufuk Timur

 “Mama!  Papa!  Cubalah dengar
terjemahan ayat-ayat Al-Quran yang Yati bacakan
tadi.  Kisahnya tentang hari akhirat.  Kita tidak
akan terlepas daripada hari pembalasan tu ... ”
kata Haryati sambil merenung wajah ibu dan
ayahnya.   “Begini bunyinya maksud surah itu ...
”  dia membaca sebaris demi sebaris terjemahan
maksud surah At-Takwir hingga baris yang
terakhir.
 “Eh!  Maksud surah itu sama dengan suara
ghaib yang kita dengar tadi bang!”  ujar Puan
Habibah.
 “Ada apa, mama?”  tanya Haryati,
memandang ke arah ibunya.
 “Hm!  Ada sesuatu yang berlaku tadi, Yati,”
jelas Encik Firdaus.
 Haryati agak hairan, namun dia cuba
mengorak senyum.  “Demikianlah apabila
sampai waktu mama, papa, apalagi yang
tinggal kepada kita?  Harta kekayaan?  Pangkat
dan darjat?  Semuanya akan kita tinggalkan!”
tegas Haryati lagi sambil menjamah wajah
kedua-dua ibu dan ayahnya.
 Mereka berdua mengangguk-angguk dan
merasai kata-kata Haryati itu suatu kebenaran
dan sungguh murni menjamah tangkai hati
masing-masing.

149148

PasrahFajar Di Ufuk Timur

 “Oh!  Anakku, selama ini kami langsung
tidak hiraukan agama kita.  Kami langsung
tidak mempelajarinya ... ”  keluh Encik Firdaus
dengan nada sungguh-sungguh kesal dan penuh
terharu.
 “Papa, mama, marilah kita mempelajari
dan mengamalkan segala suruhan Allah itu.
Masanya belum lagi terlewat.  Allah sedia
menerima taubat kita,”  rayu Haryati.  “Mahukah
mama, papa?”  dia bertanya dengan penuh
pengharapan.
 Encik Firdaus dan Puan Habibah
mengangguk-angguk.
 Haryati tersenyum dan riang sekali.  Dia
segera mencium kedua-dua tangan ibu dan
ayahnya.
 Malam yang syahdu itu kian damai dan
bening.  Sebentar lagi fajar sidik akan menyerlah
di ufuk timur.

151150

Fajar Di Ufuk Timur

Pasrah

BETAPA riang hati Natrah apabila diberitahu
oleh Haryati bahawa kedua-dua ibu dan

ayahnya telah pasrah:  menyerahkan diri dengan
Allah.  Berita itu disampaikan oleh Haryati di
sekolah, ketika mereka keluar rehat.
 Haryati mengajaknya duduk di atas bangku
di bawah pokok yang rendang.  Di situlah
berita yang begitu mulia disampaikan oleh
rakannya.  Natrah begitu bersyukur ke
hadrat Allah yang telah memberi taufik dan
hidayah kepada kedua-dua ibu bapa Haryati itu.
Allah telah memberi petunjuk dan mengabulkan
doa dan permohonan Haryati selama ini.  Pun
doanya jua.  Sesungguhnya Allah itu Maha
Pengasih dan Maha Penyayang, keyakinan itu
jua tertanam kukuh di hatinya.

151150

Fajar Di Ufuk Timur

 Petang itu, dia bersama ibunya Mak Jahara,
menunggu ketibaan Haryati dengan penuh
harapan, pun dengan penuh kesyukuran.  Betapa
tidak?  Di sekolah tadi Haryati menyatakan
emaknya bersetuju akan datang bersama-
samanya untuk belajar pelajaran agama di
surau.
 Siapa yang tidak gembira dan bersyukur
apabila seseorang muslim telah kembali ke
jalan Allah dan ingin mengamalkan ajaran-
ajarannya.?  Demikian juga Natrah dan ibunya.
 Mereka telah siap berpakaian.  Mak Jahara
memakai baju kurung dan bertudung untuk
menemani Puan Habibah.  Dia mungkin kekok
bila pertama kali ke surau itu tanpa berteman.
Kerana itulah Haryati berpakat dengan Natrah
mengajak Mak Jahara menemani emaknya.
 Saat yang mereka tunggu-tunggu telah pun
tiba.
 Dari jauh kelihatan Haryati bersama emaknya
berjalan kaki menuju ke rumah mereka.  Puan
Habibah memakai baju kurung dan menutup
kepalanya dengan selendang.  Haryati berjalan
di sampingnya, juga memakai baju kurung dan
menutup kepalanya.

153152

PasrahPasrah

 “Assalamualaikum, kak!”  Puan Habibah
memberi salam apabila sampai ke rumah
Natrah.
 “Waalaikumussalam!”  jawab Mak Jahara.
Mereka bersalaman.
 “Jemputlah masuk ke rumah saya dulu, Puan
Bibah,”  pelawa Mak Jahara.
 “Kakak dah siap,  eloklah kita ke surau tu,”
kata Puan Habibah.
 “Kalau begitu marilah Puan Bibah,”  ajak
Mak Jahara.
  “Mari Yati!”  ajak Natrah pula sambil
memegang tangan Haryati.
 Mereka sama-sama berjalan menuju ke
surau.
 Ketika mereka melangkah masuk ke surau,
didapati sudah ramai orang perempuan di sekitar
Kampung Kelapa Condong berkumpul di situ.
Mak Jahara dan Cik Habibah bersalaman dengan
mereka seorang demi seorang, diikuti Natrah dan
Haryati.
 Mereka tersenyum dan begitu gembira
menerima Puan Habibah, orang baru belajar di
situ.  Memanglah orang Islam itu bersaudara,
fikir Puan Habibah apabila menyedari mereka
menyambut baik kedatangannya.

153152

PasrahPasrah

 Sebentar kemudian tibalah Ustazah Hamidah.
Dia tersenyum riang apabila bersalaman dengan
Puan Habibah.  “Apa khabar Puan Bibah?”  tanya
Ustazah Hamidah dengan mesra.
 “Khabar baik ustazah.  Saya nak tumpang belajar
di sini.  Boleh agaknya?”  tanya Puan Habibah.
 “Apa salahnya Puan Bibah.  Tapi saya ni
taklah pandai sangat.  Sekadar yang saya boleh
saja yang dapat saya ajar di sini,”  jelas Ustazah
Hamidah, merendah diri.
 “Oh!  Ustazah tentu banyak ilmu agama tu.
Saya ni baru nak mula belajar!”  Puan Habibah
pula mengakui kekurangannya.
 “Kalau begitu kita sama-sama belajarlah
Puan Bibah,” tegas Ustazah Hamidah lalu
melangkah ke hadapan.
 Ustazah Hamidah duduk dan memulakan
ceramahnya.
 Puan Habibah merasakan sesuatu yang baru
dalam hidupnya petang itu.  Jika selama ini dia
langsung tidak mempedulikan tentang ibadat
dan keimanan, mulai hari itu sesuatu yang bererti
dan murni memenuhi jiwanya.  Ustazah Hamidah
berceramah tentang peranan kaum wanita
terhadap keluarganya.
 “Semua kaum muslimin dianggap
sebagai khalifah, termasuklah kita kaum
wanita.  Kita sebagai ibu dianggap sebagai

155154

PasrahPasrah

khalifah atau pemimpin yang memimpin anak-
anak kita ke jalan Allah,”  kata Ustazah Hamidah
sambil memandang seluruh kaum ibu di
hadapannya.  “Jalan Allah yang saya maksudkan
itu ialah semua ibadat yang kita lakukan, seperti
mengurus rumahtangga, memberi pelajaran
dunia dan akhirat, termasuklah juga mengasuh
budi pekerti dan keimanan,” sambungnya.
 “Kita juga digalakkan menjadi pemimpin
atau khalifah kepada golongan kita, masyarakat,
bangsa dan negara, seperti mana yang dilakukan
oleh Puan Habibah kita tu,”  Ustazah Hamidah
memandang ke arah Puan Habibah sambil
tersenyum.
 Beberapa orang perempuan memandang ke
arah Puan Habibah dan mengangguk-angguk.
 “Allah juga menggalakkan golongan kita
menjadi pemimpin tetapi hendaklah mengikut
ajaran agama kita.  Tegasnya segala kepimpinan
kita itu mestilah mengikut lunas-lunas Islam.
Kita memimpin bukan kerana pangkat dan
darjat  tetapi benar-benar ikhlas untuk
memaju dan membangun taraf kaum wanita
supaya berdiri sama tinggi dan duduk sama
rendah dengan kaum-kaum yang lain.”
 “Kita memimpin ke arah kebenaran dan
kesejahteraan, bukan ke arah khurafat dan
kemungkaran.  Jika kepimpinan kita itu baik

155154

PasrahPasrah

dan diredhai Allah, insya-Allah selamatlah kita
di dunia dan di akhirat,”  demikianlah ceramah
Ustazah Habibah yang begitu memberi kesan
kepada Puan Habibah.
 Apabila ceramah itu berakhir, mereka
sama-sama melangkah keluar dari surau itu.  Puan
Hamidah merasai suatu permulaan hidupnya
yang baru.  Hari itu dia merasakan seolah-olah
melepasi sebuah noktah dalam kamus hidupnya.
Segala catatan dan baris-baris sejarah hidupnya
yang lampau akan ditinggalkannya. Hari itu
merupakan noktah pada suatu perhentian
kehidupannya selama ini.
 Dia berazam akan memulakan catatan pada
baris baru dalam penghidupannya yang murni
dan diredhai Allah.

   * * *

PUAN HABIBAH bersama Haryati berjalan
pulang petang itu dengan wajah yang berseri-
seri.  Kedamaian dan kemesraan membayangi
wajah kedua-duanya. Puan Habibah merasai
begitu damai dan mesra setelah melepasi noktah
dari baris-baris hidupnya yang bersimpang-siur
selama ini.  Kini dia menemui baris baru yang
lurus dan selamat.

157156

PasrahFajar Di Ufuk Timur

 Haryati pula begitu berseri-seri wajahnya
setelah doanya dimakbulkan oleh Allah
membawa ibunya melepasi dari sebuah noktah
yang kelam-suram selama ini.  Betapa Allah itu
Maha Berkuasa, demikianlah keyakinannya.
 Apabila dia bersama ibunya menjejak kaki
dalam rumahnya petang itu, tiba-tiba pula dia
melihat ayahnya sedang menunaikan solat Asar.
Oh!  Betapa bangga dan riangnya seorang anak
melihat kedua ibu dan ayahnya telah pasrah,
menuju ke jalan Allah!
 “Papa!!! ...”  seru Haryati dan meluru
mendapatkan ayahnya setelah dia selesai
menunaikan solat.  Dia menunduk dan mencium
tangan ayahnya begitu mesra.
 “Yati!  Papa juga mulai hari ini akan
menunaikan sembahyang yang difardukan
kepada kita, nak!”  Encik Firdaus membuat
pengakuan sambil membelai kepala anaknya
dengan penuh kemesraan.
 Puan Habibah tersenyum sambil
mengangguk-angguk di samping anak dan
suaminya.
 Encik Firdaus bangun dan memimpin Haryati
berdiri.
 “Mari Yati, kita sama-sama berehat dan
minum petang di bawah pokok tu ...”  ajak Encik

157156

PasrahFajar Di Ufuk Timur

Firdaus sambil meletakkan sejadah di atas
kerusi.
 Mereka tiga beranak itu berjalan keluar
menuju ke kerusi di bawah pokok di halaman
rumah mereka.  Salbiah membawa sedulang
minuman petang dan meletakkannya di atas
meja.
 “Terima kasih, kak,”  kata Haryati sambil
tersenyum, riang sekali.
 Dia sendiri menghidangkan minuman itu
kepada ibu dan ayahnya.
 “Mama, papa, Yati rasa hari inilah yang
paling bertuah dalam hidup Yati!”  katanya
sambil menuang air teh ke dalam cawan.
 Encik Firdaus dan Puan Habibah
tersenyum dan mengangguk-angguk.  Mereka
benar-benar mengerti dan memahami maksud
Haryati.  Ya!  Alangkah bahagia anak mereka
bila berehat dan minum petang bersama-sama
mereka di bawah pokok itu.
 “Yati!  Setelah berlakunya peristiwa malam
itu barulah kami sedar betapa besarnya kuasa
Tuhan.  Dan bila ayah kembali ke jalan Allah
barulah tenteram dan damai hati papa sekarang,”
kata-kata luhur dan ikhlas itu secara spontan
diucapkan oleh Encik Firdaus kepada anaknya.

159158

PasrahPasrah

 Haryati tersenyum dan mengangguk-
angguk.
 “Papa ucapkan terima kasih pada Yati, kerana
Yatilah membawa ayah ke jalan yang benar,”
begitu tulus bicara Encik Firdaus.
 “Mama juga ucapkan terima kasih pada
Yati,”  tingkah Puan Habibah pula.
 “Oh Mama! ...”  seru Haryati lalu
mencium kedua-dua belah pipi emaknya penuh
keriangan.  “Papa! ...”  serunya pula lantas
mencium tangan ayahnya penuh kemesraan.
 “Semuanya kudrat Allah. Bersyukurlah kita
kepada-Nya,”  kata Haryati lagi setelah duduk di
kerusinya.
 “Mama!  Papa!”  kata Haryati pula sambil
memandang wajah Encik Firdaus dan Puan
Habibah bersilih-ganti.  “Walaupun papa dan
mama telah insaf tapi Yati harap janganlah pula
papa tinggalkan kerja ayah selama ini.  Dan
mama pula teruskanlah perjuangan mama
dalam Persatuan Perempuan tu dengan cara yang
diredhai Allah.”
 “Benar kata Yati tu,”  tingkah Encik Firdaus.
“Mama pula bagaimana?”
 “Ya nak!  Mama akan terus berjuang dalam
Persatuan Perempuan tu untuk membela hak-

159158

PasrahPasrah

hak kaum wanita kita seperti mana ceramah
Ustazah Hamidah tadi, tapi bukanlah untuk
mengejar pangkat dan darjat,” jelas Puan Habibah
pula.  “Kami akan jalankan tugas dan amanah
itu dengan ikhlas dan penuh tanggungjawab,
berjuang dan beribadat.”
 “Macam Yati juga.  Yati belajar ilmu dunia
di sekolah dan belajar ilmu agama di surau tu,
bersungguh-sungguh dan ikhlaskan?”  sampuk
Encik Firdaus.
 Haryati tersenyum dan mengangguk-
angguk.
 “Mari kita minum bersama-sama papa,
mama,”  pelawa Haryati.  Keriangan menguntum
di wajahnya.
 Mereka sama-sama menghadapi minuman
petang di bawah pokok yang rendang  dan segar
itu.
 Kemesraan Haryati bersama keluarganya
berkembang mekar petang itu bagaikan
sekuntum mawar yang indah dan mewangi
ketika keheningan pagi.
 Melalui pintu dapur, Salbiah melihat
keriangan keluarga itu dengan penuh kesyukuran.
 Udara petang bertiup segar.  Burung-
burung berterbangan bebas di udara.  Matahari
petang menyemarakkan cahayanya begitu

161160

PasrahPasrah

indah di dada langit.  Suasana sungguh damai
dan tenteram.  Demikianlah bila wujudnya
pasrah  dalam sebuah kehidupan.

161160

PasrahPasrah